title: Cherbourgin sateenvarjot

text: Demyllä oli elokuvaa varten erittäin tarkka käsikirjoitus. Teknisesti se oli vaikea toteuttaa esimerkiksi sen takia, että pääosan esittäjät eivät itse laulaneet vuorosanojaan. Heidän oli pakko harjoitella niin hyvä huulisynkronointi, että ratkaisu ei kiinnittäisi katsojan huomiota. Pääosien laulajina olivat Danielle Licari ja José Bartel.


title: Cherbourgin sateenvarjot

text: Elokuvan yksi aihe on uskottomuus: ikuista rakkautta vannonut morsian ei kestä arjen paineita ja sulhasen poissaoloa. Demy näyttää Genevièven kohtalossa yksilöiden kahleet: nainen ja hänen äitinsä elävät muista ihmisistä erillään, mutta silti heidän käytöstään ohjailee ajatus siitä, ”mitä ihmiset sanovat”. Avoliitot ja aviottomat lapset olivat tuolloin häpeällisiä.


title: Cherbourgin sateenvarjot

text: Yksi elokuvan aihe on Algerian sota. Filmin tuottajat olisivat halunneet poistettaviksi kaikki siihen liittyvät viittaukset, jotta realismi ei pilaisi kaunista elokuvaa. Demy kieltäytyi tästä, koska elämän julmuuskin kuuluu siihen kamppailuun, jota ihmiset käyvät unelmiensa toteuttamiseksi. Niinpä Demyn elokuva on edelleen yksi harvoista ranskalaisista elokuvista, joka käsittelee yhteiskuntaa kipeästi vihlaissutta Algerian sotaa.


title: Arvo Ahonen

text: Arvo Ilmari Ahonen (27. tammikuuta 1918 Multia – 16. kesäkuuta 1991 Jyväskylän mlk) oli suomalainen poliitikko. Hän oli SDP:n pitkäaikainen kansanedustaja 1951–1978 Keski-Suomesta.


title: Arvo Ahonen

text: Arvo Ahonen syntyi maanviljelijöiden Emil Ahosen ja Hulda Dagmar Arpiomäen pojaksi 1918. Hänen peruskoulutuksekseen jäi kansakoulu, myöhemmin hän kävi Työväen Akatemian, josta valmistui 1938. Ahonen elätti itsensä metsätöillä, kunnes valmistuttuaan pääsi Sahrajärven osuuskassan hoitajaksi Multialle 1938–1939.


title: Arvo Ahonen

text: Multialta Ahonen siirtyi Työn Voima -lehden toimistonhoitajaksi Viitasaarelle vuosiksi 1939–1947. Viitasaarella hän toimi lisäksi siirtoväen huoltojohtajana 1946–1947, kunnes puolue palkkasi hänet piirisihteeriksi Jyväskylään (1947–1951). Piirisihteerin työ sai jäädä eduskuntavaalien 1951 ja kansanedustajuuden myötä.


title: Arvo Ahonen

text: Presidentin valitsijamiehenä Ahonen toimi vuosina 1956, 1962, 1968, 1978 ja 1982. Kunnallispolitiikassa Ahonen toimi Viitasaaren ja Jyväskylän maalaiskunnan kunnanvaltuutettuna. Hän oli maalaiskunnan kunnanvaltuuston pitkäaikainen puheenjohtaja 1951-1958 ja 1960-1988, siis yli 30 vuoden ajan. Hän sai kunnallisneuvoksen arvonimen vuonna 1972. Erityisen kiinnostunut hän oli ammattikoulutuksen kehittämisestä, ja toimi 1980-luvulla Jyväskylän seudun ammattikoulun kuntainliiton hallituksen puheenjohtajana ja Yleisten ammattikoulujen liiton hallituksen puheenjohtajana.


title: Arvo Ahonen

text: Ahonen oli naimisissa Anni Maria Paanasen kanssa vuodesta 1942 alkaen.


title: Blohm & Voss BV 40

text: Blohm & Voss BV 40 oli saksalainen yhden lentäjän hävittäjäksi tarkoitettu liitokone. Sen ensilento tapahtui toukokuussa 1944 toisen maailmansodan aikana. Koneesta rakennettiin useita prototyyppejä, mutta projekti lopetettiin sodan loppumisen lähestyessä.


title: Blohm & Voss BV 40

text: Liitokone suunniteltiin hyökkäämään liittoutuneiden pommikoneita vastaan. Sen ominaispiirteitä olivat erittäin kapea rakenne ja melko raskaasti panssaroitu ohjaamo, jossa ohjaaja oli makaavassa asennossa. Runko oli miltei kokonaan rakennettu puusta. Kone oli varustettu kahdella MK 108 -tykillä ja pienellä ammusmäärällä (2 × 35).


title: Matti Koivunen

text: Paavo Matias (Matti) Koivunen (12. tammikuuta 1919 Ruovesi – 28. heinäkuuta 1997 Jyväskylä) oli suomalainen SKDL:n poliitikko. Hän toimi sosiaaliministerinä Paasion I hallituksessa 1966–1968 sekä kansanedustajana Vaasan läänin itäisestä vaalipiiristä ja Keski-Suomen läänin vaalipiiristä vuosina 1951–1962 ja 1962–1972. Suomen kommunistisessa puolueessakin vaikuttanut Koivunen oli myös Jyväskylän kaupunginvaltuuston ja -hallituksen jäsen sekä presidentin valitsijamies vuosien 1956, 1962 ja 1968 vaaleissa. Koivunen työskenteli muun muassa kirvesmiehenä ja Keski-Suomen lääninveroviraston tarkastajana.


title: Jussi Aro

text: Jussi Taneli Aro (5. kesäkuuta 1928 Lapua – 11. maaliskuuta 1983 Espoo) oli kirjailija, monipuolinen tieteilijä, ja islamilaisen maailman asiantuntija.


title: Jussi Aro

text: Jussi Aro oli pienviljelijä Maria Aron poika joka kiinnostui kirjoista ja vieraista kielistä jo lapsena. Hän valmistui ylioppilaaksi jo 1945 alle 17-vuotiaana.


title: Jussi Aro

text:
Jussi Aro valmistui filosofian kandidaatiksi 1949, lisensiaatiksi 1956 ja väitteli fil. tohtoriksi joulukuussa 1961.
Jussi Aro oli Helsingin yliopiston assyriologian ja seemiläisen filologian dosenttina vuodesta 1956 ja seemiläisten kielten professorina vuodesta 1965. Hän oli yliopiston Afrikan ja Aasian kielten ja kulttuurien laitoksen esimies. Jussi Aro sai teologian kunniatohtorin arvon 1973.


title: Jussi Aro

text:
Raamatunkäännöskomitean jäsen Aro oli vuodesta 1974 ja Vanhan Testamentin käännösyksikön puheenjohtajana vuodesta 1976. Hänen suomentamanaan ilmestyi Psalmit nykysuomeksi 1973.
Aro oli myös suomentamassa ensimmäisen kerran koraania Armas Salosen kanssa.


title: Dennis Wise

text: Dennis Wise (s. 16. joulukuuta 1966) on entinen englantilainen maajoukkuetason jalkapalloilija, nykyinen jalkapallovalmentaja sekä urheilutoimenjohtaja. Tällä hetkellä hän toimii Newcastle Unitedssa ja vastaa pelaajahankinnoista yhdessä Kevin Keeganin kanssa.


title: Dennis Wise

text: Chelsea-ikoni Dennis Wisea ei tunneta jalkapalloilijana taidoistaan, vaan keskikentän periksiantamattomana taistelijana, joka osasi koiruudet ja vastustajan ärsyttämisen. Hän oli osa myös Wimbledonin kuuluisaa "crazy gang" -jengiä 80-luvun lopulla. Wise joutui vaikeuksiin äkkipikaisuutensa takia myös kentän ulkopuolella. Vuonna 1995 hän oli joutua vankilaan otettuaan yhteen taksikuskin kanssa. Vankilatuomio kuitenkin kumottiin anomuksen jälkeen. Leicesteristä Wise puolestaan sai potkut kesällä 2002 aiheutettuaan joukkuekaverilleen poskimurtuman tämän nukkuessa.


title: Dennis Wise

text: Pelaajauralla "Wiseyn" edustamia seuroja olivat Wimbledon FC (1985–1990), Chelsea (1990–2001), Leicester City FC (2001–2002), Millwall FC (2002–2005), Southampton FC (2005) ja Coventry City (2005–2006). Englannin maajoukkuepaidassa otteluita kertyi 21, joissa hän onnistui kerran maalinteossa.


title: Dennis Wise

text: Valmennuspuolen tehtävät alkoivat jo Millwallissa 2003, jossa hän toimi pelaamisen ohella myös managerina. Millwallista Wise siirtyi Englannin neljänneksi ylimmälle sarjatasolle Swindon Townin manageriksi. Hän ehti valmentaa vain viisi kuukautta Swindonia. Swindonista Wise siirtyi Englannin kolmanneksi korkeimmalla sarjatasolle entisen suurseura Leeds United AFC:n manageriksi. Wise sai käännettyä velkaisen Leedsin kurssin kohti parempaa. Hän hankki syksyllä 2008 mm. suomalaisen Sebastian Sorsan Leedsiin.


title: Dennis Wise

text: Tammikuussa 2008 Wise siirtyi Newcastle Unitedin organisaatioon. Leeds United sai Wisen siirtymisestä noin 1 miljoonan punnan siirtokorvauksen. Wisen lähdettyä Newcastleen myös Wisen marraskuussa hankkima apuvalmentaja Dave Bassett päätti jättää eronpyyntönsä Leeds Unitedille.


title: Heikki Ojansuu

text: Heikki Ojansuu (26. heinäkuuta 1873 Tyrvää – 18. tammikuuta 1923) oli suomalainen kielitieteilijä. Hän toimi muun muassa Turun yliopiston ensimmäisenä suomen kielen ja sen sukukielten professorina.


title: Heikki Ojansuu

text: Heikki Ojansuu julkaisi väitöskirjansa ”Suomen lounaismurteiden äännehistoria. Vokaalioppi. Descendentti esitys” vuonna 1901.


title: Heikki Ojansuu

text: Ojansuu oli Helsingin yliopiston suomen kielen ja kirjallisuuden dosentti vuodesta 1903, kolme lukukautta E. N. Setälän viransijainen suomen kielen ja kirjallisuuden professorina ja suomalaisen filologian apulainen (apulaisprofessori) vuodesta 1914. Lisäksi hän oli muun muassa Suomen Liikemiesten Kauppaopiston opettaja vuosina 1908–1919.


title: Heikki Ojansuu

text: Vuonna 1921 Ojansuu nimitettiin Turun yliopiston ensimmäiseksi suomen ja sen sukukielten professoriksi.


title: Heikki Ojansuu

text: Ojansuu kirjoitti toistakymmentä tieteellistä teosta sekä melkein kaksisataa julkaistua artikkelia. Hän tutki erityisesti suomen murteita, vanhinta kirjasuomea, nimistöä, lainasanoja sekä karjalan ja viron kieliä. Ojansuu teki monia laajoja tutkimusmatkoja ja keräsi Etelä-Virosta ja Pohjois-Latviasta mittavat kokoelmat, jotka jäivät julkaisematta.


title: Heikki Ojansuu

text: Tyrvääläissyntyinen Ojansuu kokosi 22-vuotiaana vuonna 1895 lähes 14 000 sanan sanaluettelon ”Tyrvään murteen sanakirja”. Sanakirja julkaistiin selityksillä ja esimerkeillä täydennettynä kahdessa osassa vuosina 2008 ja 2009. 1353-sivuinen teos on yksi laajimmista paikallismurteen sanakirjoista Suomessa.


title: Heikki Ojansuu

text: Heikki Ojansuu oli Arvo Ylpön serkku. Arvo Ylpön sisko Ilta oli Ojansuun vaimo. Ilta ja Heikki Ojansuun tytär Kaija (s. 1916) oli naimisissa poliitikko ja pankinjohtaja Tuure Junnilan kanssa.


title: Johan Liro

text: Johan Ivar (Jysi) Liro (vuoteen 1906 "Lindroth") (19. lokakuuta 1872 Sipoo – 16. syyskuuta 1943 Helsinki) oli suomalainen kasvitieteilijä ja filosofian tohtori.


title: Johan Liro

text: Liron vanhemmat olivat maanviljelijä Johan Siljus ja Anna Elisabeth Setula. Hän pääsi ylioppilaaksi Helsingin ruotsalaisesta normaalilyseosta 1894 ja valmistui filosofian kandidaatiksi ja maisteriksi 1900, filosofian lisensiaatiksi 1903 ja filosofian tohtoriksi 1907.


title: Johan Liro

text: Liro oli Helsingin yliopistossa kasvifysiologian apulainen 1909–1921, kasvibiologian ja -patologian ylimääräinen professori 1921–1940, Maatalouskoelaitoksen kasvitautiosaston johtaja 1911–1937, Turun yliopiston kasvitieteen professori ja vararehtori 1921–1922. Hän kuului Vanamo-seuran perustajiin ja oli sen puheenjohtaja 1919–1943.


title: Johan Liro

text: Liro oli kasvipatologi ja mykologi eli sienitutkija. Hänen ansiotaan oli että Suomessa aloitettiin tieteellisellä pohjalla oleva kasvinsuojelutyö. Hänen tieteellisten julkaisujensa määrä käsittää noin 5 000 painosivua, lähinnä ruoste- ja nokisieniä käsitteleviä teoksia. Mycotheca Fennica -sienikokoelma on hänen perustamansa. Hän oli Suomen ensimmäinen kasvibiologian ja kasvipatologian professori.


title: Carlos Jayme

text: Carlos Alberto Borges Jayme (s. 13. kesäkuuta 1980 Goiânia, Goiás) on brasilialainen uimari, joka voitti olympiapronssia 4 × 100 metrin vapaauintiviestissä Sydneyssä 2000. Joukkueessa uivat myös Fernando Scherer, Gustavo Borges ja Edvaldo Valério.


title: Vilho Leivonen

text: Vilho Matias Leivonen (16. huhtikuuta 1904 Viitasaari – 24. toukokuuta 1985 Viitasaari) oli suomalainen keskustalainen poliitikko, ammatiltaan maanviljelijä.


title: Vilho Leivonen

text: Leivonen oli kansanedustajana 21.7.1951–28.3.1954 ja 20.2.1962–4.4.1966. Hän oli kansanedustajana Vaasan läänin itäisestä vaalipiiristä ja Keski-Suomen läänin vaalipiiristä. Hän toimi Viitasaarella myös kunnallispolitiikassa. Leivonen oli presidentin valitsijamiehenä vaaleissa 1956 ja 1962


title: Vilho Leivonen

text: Leivonen oli valtion sotilasvirkatalon vuokraaja 1926–1931. Hän toimi maanviljelijänä Viitasaarella 1931–1974 ja oli Viitasaaren Ilmorannan osuuskassan johtaja 1927–1936. Lisäksi hän oli Viitasaaren palovakuutusyhdistyksen toimitusjohtaja 1929–1951. Hänelle myönnettiin talousneuvoksen arvonimi 1957.


title: Vilho Leivonen

text: Leivosen aviovaimo oli Aino Johanna Paananen. He menivät naimisiin 1931.


title: Impi Lukkarinen

text: Impi Lydia Lukkarinen s. Virtanen (17. toukokuuta 1918 Äänekosken maalaiskunta – 21. tammikuuta 2010 Jyväskylä) oli toimittaja ja suomalainen poliitikko. Hän oli kansanedustajana vuosina 1951–1970 Keski-Suomesta. Hän edusti Suomen sosialidemokraattista puoluetta, sosialidemokraattista oppositiota sekä Työväen ja pienviljelijäin sosialidemokraattista liittoa. Presidentin valitsijamiehenä Impi Lukkarinen oli vuosien 1956, 1962 ja 1968 vaaleissa. Hän oli kiinnostunut muun muassa naisten aseman parantamisesta äitien lomahuoltotoiminnan avulla.


title: Impi Lukkarinen

text: Impi Lukkarinen kävi keskikoulun Äänekosken yhteiskoulussa ja Työväen akatemian Kauniaisissa. Ennen eduskuntauraansa hän työskenteli liikeapulaisena Äänekoskella ja Työn Voima -lehden toimittajana ja toimitussihteerinä Jyväskylässä.


title: Impi Lukkarinen

text: Impi Lukkarinen kuului Jyväskylän kaupunginvaltuustoon vuosina 1945−1960 ja Jyväskylän mlk:n kunnanvaltuustoon vuosina 1969−1972.


title: Impi Lukkarinen

text: Impi Virtasen vanhemmat olivat työmies Matti Virtanen ja hänen vaimonsa Agnes. Impi avioitui 1948 Pauli Armas Lukkarisen kanssa.


title: Artturi Jämsén

text: Artturi Jämsén (7. helmikuuta 1925 Pihtipudas – 11. elokuuta 1976 Moskova) oli suomalainen maalaisliiton poliitikko. Hän oli kansanedustajana vuosina 1954–1965 ja 1965–1971, ja toimi sisäministerinä vuosina 1970–1971 kunnes siirtyi 31. toukokuuta 1971 Keski-Suomen läänin maaherraksi. Hän oli maaherrana vuoteen 1976 asti. Jämsén oli kansanedustajana Vaasan läänin itäisestä vaalipiiristä ja Keski-Suomen läänin vaalipiiristä. Sotilasarvoltaan hän oli kersantti, ja ammatiltaan maanviljelijä. Jämsén oli presidentin valitsijamiehenä vuosien 1956, 1962 ja 1968 vaaleissa. Hän menehtyi maaherran virkamatkallaan Moskovassa.


title: Artturi Jämsén

text: Taustaltaan Jämsén oli vanhoillislestadiolainen ja kuului myös Suomen rauhanyhdistysten keskusyhdistyksen johtokuntaan vuoteen 1969 saakka. Hän oli myös yksi Raittiusyhdistys Neliapilan perustajista ja toimi sen johdossa. Jämsén toimi myös vanhoillislestadiolaisten kansanopistojen johtokunnissa.


title: Clementine (kuuluotain)

text: Clementine oli Yhdysvaltain 25. tammikuuta 1994 Kuuta kiertämään lähettämä avaruusluotain. Se kartoitti Kuun pinnan ottaen 200 000 kuvaa noin 200 metrin tarkkuudella. Clementinen oli tarkoitus etsiä tutkallaan myös merkkejä vesijäästä Kuun napa-alueilta, joilla on varjoisia alueita. Sen oli tarkoitus mennä tutkimaan myös Geographos-asteroidia, mutta toimintahäiriön takia kunnollisia tuloksia ei voitu saada ja projekti keskeytettiin kesäkuussa 1994.


title: Veikko Hyytiäinen

text: Veikko Aukusti Hyytiäinen (9. tammikuuta 1919 Jyväskylä – 17. toukokuuta 2000 Jyväskylä) oli Suomen Kansanpuolueen ja Liberaalisen kansanpuolueen poliitikko. Hän toimi kansanedustajana vuosina 1958–1966 Vaasan läänin itäisestä vaalipiiristä ja Keski-Suomen läänin vaalipiiristä.


title: Veikko Hyytiäinen

text: Hyytiäisen vanhemmat olivat kauppias Kalle Hyytiäinen ja Aliina Leppänen. Hän tuli ylioppilaaksi Jyväskylän Lyseosta 1937, suoritti ylemmän oikeustutkinnon vuonna 1946 ja sai varatuomarin arvon 1949, jonka jälkeen hän toimi asianajajana. Jyväskylän kaupunginvaltuuston jäsenenä hän toimi vuosina 1948–1972 ja uudelleen vuodesta 1977, osan ajasta valtuuston puheenjohtajistossa. Rintamapalveluksensa pohjalta hän oli veteraanijärjestön Sillan killan puheenjohtaja. Sotilasarvoltaan hän oli yliluutnantti.


title: Hannu Koivula

text: Hannu Koivula (s. 12. lokakuuta 1960 Rovaniemi) on suomalainen kapellimestari.


title: Hannu Koivula

text: Koivula opiskeli Sibelius-Akatemiassa trumpetinsoittoa ja orkesterinjohtoa Jorma Panulan johdolla valmistuen kapellimestariksi 1988. Vuonna 1990 hän voitti Tukholmassa pohjoismaisen kapellimestarikilpailun. 1991-1996 hän oli ylikapellimestari Ruotsissa Gävlen sinfoniaorkesterissa, 1995-1999 ylikapellimestari Tanskan radion sinfoniaorkesterissa sekä 2000-2007 Joensuun kaupunginorkesterissa. Nykyään hän toimii Vaasan kaupunginorkesterin ylikapellimestarina ja taiteellisena johtajana sekä Västeråsin Sinfoniettan taiteellisena johtajana. Hän asuu Helsingissä.


title: Walter M. Linnaniemi

text: Walter Mikael Linnaniemi (vuoteen 1906 Axelson) (25. lokakuuta 1876 Joensuu – 2. maaliskuuta 1953 Kauniainen) oli suomalainen eläintieteilijä ja hyönteistutkija.


title: Walter M. Linnaniemi

text: Linnaniemen vanhemmat olivat Joensuun lyseon venäjän kollega Axel Johan Julius Axelson ja Helena Sofia Axelson o.s. Sundwall, professori Johan Matthias Sundwallin tytär. Linnaniemi kirjoitti ylioppilaaksi Joensuun lyseosta vuonna 1894. Hän valmistui vuonna 1901 filosofian kandidaatiksi, 1903 filosofian maisteriksi ja vuonna 1908 filosofian lisensiaatiksi.


title: Walter M. Linnaniemi

text: Linnaniemi oli vuosina 1913–1921 entomologian apulaisena ja vuodesta 1921 vuoteen 1923 maanviljelys- ja metsäzoologian ylimääräisenä professorina Helsingin yliopistossa. Helsingin yliopistosta Linnaniemi siirtyi Turun yliopistoon sen ensimmäiseksi eläintieteen professoriksi. Linnaniemi jäi eläkkeelle vuonna 1943, jolloin hänen seuraajakseen Turussa valittiin Kaarlo Johannes Valle. Linnaniemi toimi myös Turun eläin- ja kasvitieteellisen seuran puheenjohtajana vuosina 1923-1938.


title: Siiri Lehmonen

text: Siiri Alina Lehmonen (22. huhtikuuta 1923 Viitasaari – 18. huhtikuuta 1993 Viitasaari) oli suomalainen poliitikko, SKDL:n kansanedustaja (1958–1979) Vaasan läänin itäisestä ja Keski-Suomen läänin vaalipiiristä. Hän oli neljästi presidentin valitsijamies sekä Viitasaaren kunnanvaltuuston varapuheenjohtaja. Lehmonen toimi aktiivisesti myös Suomen kommunistisessa puolueessa ja Suomen naisten demokraattisessa liitossa. Lehmoselle myönnettiin kunnallisneuvoksen arvonimi vuonna 1981.


title: Mauno Pohjonen

text: Mauno Vilho Pohjonen (25. tammikuuta 1907 Kärkölä – 7. lokakuuta 1987 Jyväskylä) oli suomalainen maanviljelysneuvos ja keskustapuolueen kansanedustaja.


title: Mauno Pohjonen

text: Pohjosen vanhemmat olivat kansakoulunopettaja Frans Vilho Pohjonen ja Ruusu Helmi Paananen. Hän pääsi ylioppilaaksi 1926 ja valmistui agronomiksi 1932, maatalous- ja metsätieteiden kandidaatiksi 1932 ja maatalous- ja metsätieteiden maisteriksi 1958. Pohjonen toimi Keski-Suomen maanviljelysseuran maanviljelyskonsulenttina ja vt. sihteerinä Jyväskylässä 1932–1940, asutustoiminnan johtajana 1940–1962, Jyväskylän piirin asutustarkastajana 1962–1965 ja asutustoimiston piiripäällikkönä 1965–1970. Pohjonen oli myös Keski-Suomen maakuntaliiton sihteerinä 1945–1948. Hän sai maanviljelysneuvoksen arvon 1969.


title: Mauno Pohjonen

text: Pohjonen oli kansanedustajana vuosina 1960–1970 ja 1971–1972 edustaen Vaasan läänin itäistä vaalipiiriä 1960–1962 ja Keski-Suomen läänin vaalipiiriä sen jälkeen. Hän tuli eduskuntaan 1960 maalaisliiton Eino Paloveden tilalle ja 1971 keskustapuolueen Artturi Jämsénin tilalle. Pohjonen oli presidentin valitsijamiehenä vuosien 1956, 1962 ja 1968 presidentinvaaleissa. Hän oli Jyväskylän kaupunginvaltuuston varapuheenjohtajana ja Jyväskylän maalaiskunnan kunnanhallituksen jäsenenä.


title: Mauno Pohjonen

text: Pohjonen oli 1970-luvulla tunnettu maasäteilyn tutkijana ja kaivonkatsojana. Pohjonen tutki maasäteilyn vaikutuksia usean vuosikymmenen ajan ja hänen mukaansa maasäteily oli maankamarassa olleista vesisuonista takaisin kimmonnutta kosmista säteilyä. Pohjosen mielestä maasäteily aiheutti syöpää, iskiasta, unettomuutta ynnä muita vaivoja ja oli erityisen vaarallista jos ihminen nukkui säteilykentän kohdalla. Säteilyä voitiin torjua joko muuttamalla sängyn paikkaa tai maadoittamalla asunto kuparilangan pätkällä.


title: Olavi Kämäräinen

text: Olavi Kämäräinen (17. marraskuuta 1922 Rauma – 8. elokuuta 2014 Jyväskylä) oli SKDL:n kansanedustaja Keski-Suomen läänin vaalipiiristä vuosina 1962–1966. Hän toimi myös Jyväskylän maalaiskunnan kunnanvaltuustossa (1951–1967) ja -hallituksessa (1957–1964), presidentin valitsijamiehenä (1962) sekä sihteerinä.


title: Pentti Sillantaus

text: Pentti Ilmari Sillantaus (30. toukokuuta 1923 Saarijärvi – 4. heinäkuuta 1998 Espoo) oli kokoomuksen kansanedustaja. Hän toimi kansanedustajana vuosina 1962–1972 ja 1975–1979 Keski-Suomen läänin vaalipiiristä sekä vuosina 1979–1983 Helsingin vaalipiiristä. Hän oli Kokoomuksen eduskuntaryhmän puheenjohtaja 1979–1983.


title: Klassikon koulu

text:
Klassikon koulu on Turussa sijaitseva koulu. Samassa rakennuksessa sijaitsee yläkoulu ja lukio.
Klassikon koulu on ottanut vaaliakseen klassillisen kulttuurin perinteitä, joten koulussa on mahdollisuus opiskella esimerkiksi latinaa tai vanhaa kreikkaa.


title: Klassikon koulu

text:
Perustettiin vuonna 1879 yksityishenkilöiden toimeenpaneman keräyksen turvin.
Silloin sen nimi oli Turun Suomalainen Lyseo. Vuonna 1883 Klassikon nimeksi tuli Turun Suomalainen Valtiolyseo. Yhteislyseon ja valtiolyseon sulauduttua yhdeksi oppikouluksi muodostui Turun Suomalainen Lyseo (1887).


title: Klassikon koulu

text:
Vuonna 1903 nimi oli Turun Suomalainen Klassillinen Lyseo ja 1950 Turun Klassillinen Lyseo.
Kun ensimmäiset tytöt tulivat Klassikkoon muodostui 1972 Turun Klassillinen Yhteislyseo.
Klassikosta tuli Eskelin koulu ja Lukio 1976, koska silloin oli tapa nimittää koulu muun kuin tarkoitusperän mukaan, niin Klassikko otti nimensä katuosoitteensa mukaan.
Klassikon täyttäessä 100 vuotta lukio sai takaisin nimekseen Turun Klassikon Lukio (1979). Yläasteesta puolestaan tuli Klassikon Koulu (1985).
Yläkoulu on päätetty lakkauttaa, vaikka se on menestynyt erityisen hyvin pisatutkimuksissa.


title: Sakari Knuuttila

text: Eero Sakari Knuuttila (s. 5. huhtikuuta 1930 Hamina) on suomalainen kansanedustaja. Hän toimi kansanedustajana neljännesvuosisadan vuosina 1966–1991. Knuuttila valmistui insinööriksi Tampereen teknillisestä opistosta 1953 ja työskenteli sen jälkeen tiesuunnitteluinsinöörinä. Knuuttila oli kansanedustajana Keski-Suomen vaalipiiristä. Hän istui myös Jyväskylän kaupunginvaltuustossa vuosina 1965–2004 ja sai valtiopäiväneuvoksen arvon vuonna 1990.


title: Sakari Knuuttila

text: Kansanedustajana Knuuttila oli erityisen kiinnostunut täystyöllisyydestä, liikennekysymyksistä ja verotuksesta. Hän ajoi vuonna 1969–1972 läpi perustuslain muutoksen, jonka mukaan Suomen kansalaisella on oikeus työhön, perusoikeudeksi (valtiovallan asiana on tarvittaessa järjestää Suomen kansalaiselle mahdollisuus tehdä työtä, mikäli laissa ei ole toisin säädetty).


title: Sakari Knuuttila

text: Urho Kekkosen valitsemista poikkeuslailla vuonna 1973 Knuuttila ei hyväksynyt sellaisenaan, vaan ehdotti että poikkeusaikaa olisi vain 3 vuotta. Tämä herätti paheksuntaa Kekkosen laajan kannattajajoukon keskuudessa, ja Knuuttila joutui selittämään esitystään myös kahden kesken Kekkoselle..


title: Sakari Knuuttila

text: Knuuttila oli 1980-luvulla eduskunnan pankkivaliokunnan puheenjohtaja. Muistelmissaan hän kritisoi 1980-luvun rahapolitiikkaa siitä, että Suomi vapautti rahamarkkinat ilman, että asiaa olisi käsitelty eduskunnassa. Esimerkiksi valuuttasäännöstelyn lopettaminen oli päätetty 1986 vain virkamiesten kesken, ja lopulta ajauduttiin pankkikriisiin. Valittaessa SDP:n ehdokasta vuoden 1994 presidentinvaaliin Knuuttila oli yhtenä ehdokkaana. Pääehdokkaat olivat Martti Ahtisaari ja Kalevi Sorsa.


title: Lunar Prospector

text: Lunar Prospector oli yhdysvaltalainen Kuuta kiertänyt miehittämätön avaruusluotain, joka laukaistiin 7. tammikuuta 1998 Cape Canaveral Air Force Stationin laukaisukompleksi 46:sta, Floridasta. Luotain saavutti Kuun kiertoradan neljä päivää myöhemmin. Lunar Prospector kiersi Kuun pintaa muun muassa kuvaten Kuuta, tutkien magneetti- ja painovoimakenttää. Siinä ei ollut kameraa, mikä vähensi lennon huomiota julkisuudessa.


title: Lunar Prospector

text: Luotaimen napojen kautta kiertävä rata oli matala, ja se kiersi Kuuta alimmillaan vain 10 kilometrin korkeudessa. 31. heinäkuuta luotain ohjattiin iskeytymään Kuun etelänavalle. Tarkoitus oli yrittää paljastaa mahdollinen vesi Kuussa, joka höyrystyisi törmäyksessä. Törmäyspilveä ei kuitenkaan onnistuttu havaitsemaan. Luotaimen 570 päivää kestänyt lento maksoi 62,8 miljoonaa dollaria.


title: Lunar Prospector

text: Eugene Shoemaker, tunnettu planeetta- ja komeettatutkija, joka myös löysi komeetta Shoemaker-Levy 9:n, halusi aikanaan päästä astronautiksi Apollo-ohjelmaan, mutta terveyssyistä tämä ei onnistunut. Shoemakerin kuoltua hänen ruumiinsa tuhkattiin ja laitettiin pieneen koteloon Lunar Prospectorin sisään. Kun luotain iskytyi Kuuhun, Shoemakerin tuhka levisi Kuun etelänavalle.


title: Aune Salama

text: Aune Ilona Salama (10. elokuuta 1908 Helsinki – 16. marraskuuta 1999 Jyväskylä) oli kansakoulunopettaja ja kansanedustaja. Hän toimi SDP:n kansanedustajana vuosina 1966–1975. Hän oli kansanedustajana Keski-Suomen läänin vaalipiiristä.


title: Aune Salama

text: Kivenveistäjä Alfred Konstantin Tuomisen ja Iida Seliina Vaikonpään tytär Aune kävi 4 luokkaa oppikoulua ja kauppakoulun. Hän valmistui kansakoulunopettajaksi Sortavalan seminaarista vuonna 1930. Hän suoritti myös kirjastonhoitajan tutkinnon. Samana vuonna hän meni naimisiin Heikki Salaman kanssa ja aloitti työt opettajana Uukuniemellä 1930-1940. Opettajan työt jatkuivat Karstulassa 1940–1946 ja Säynätsalossa 1946–1973.


title: Aune Salama

text: Presidentin valitsijamies Salama oli 1968. Salamalla oli lukuisia muita luottamustoimia Säynätsalon kunnanvaltuustossa ja Keski-Suomen eri järjestöissä. Hän sai opetusneuvoksen arvonimen vuonna 1973.


title: Klaus Waris

text: Klaus Henrik Waris (vuoteen 1935 Warén, 17. maaliskuuta 1914 Helsinki – 18. joulukuuta 1994 Helsinki) oli suomalainen taloustieteilijä, professori ja Suomen Pankin pääjohtaja (1957–1967).


title: Klaus Waris

text: Waris valmistui ylioppilaaksi vuonna 1932 ja filosofina kandidaatiksi (nyk. maisteri) vuonna 1935 Turun yliopistosta. Hän väitteli tohtoriksi vuonna 1945 Helsingin yliopistossa väitöskirjalla "Kuluttajain tulot, kulutus ja säästäminen". Waris työskenteli valtiovarainministeriön kansantalousosaston päällikkönä 1946–1949, jolloin muun muassa alettiin julkaista neljännesvuosittaisia suhdannekatsauksia. Vuosina 1949–1952 Waris toimi Teknillisen korkeakoulun kansantaloustieteen professorina, minkä ohessa hän oli Pohjoismaiden Yhdyspankin johtokunnan jäsen vuosina 1950–1951.


title: Klaus Waris

text: Vuosina 1952–1957 Waris oli Suomen Pankin johtokunnan jäsen ja vuosina 1957–1967 pääjohtaja. Wariksen aloittaessa pääjohtajakautensa hänen tehtäväkseen muodostui juuri devalvoidun markan arvon puolustaminen vuoden 1956 yleislakon jälkeisessä tilanteessa. Vuonna 1961 markka oli kuitenkin devalvoitava uudelleen. Waris erosi keskuspankista vuonna 1967, mutta hänen kauttaan pidettiin onnistuneena. Devalvaatiot helpottivat vientiä ja ulkomaisten lainojen avulla kehitettiin Suomen metsäteollisuutta ja parannettiin Suomen tieverkostoa. Työttömyys oli Wariksen kaudella vähäistä, elintaso parani ja Suomi kaupungistui.


title: Klaus Waris

text: Pankkiuran jälkeen Waris työskenteli Helsingin kauppakorkeakoulun kanslerina 1967–1980 ja Sitran ensimmäisenä yliasiamiehenä 1968–1972. Hän toimi myös muun muassa Valtion teknillisen tutkimuskeskuksen (VTT) valtuuskunnan puheenjohtajana vuosina 1973–1982. Vuonna 1978 hän sai elämäntyöstään Suomen Kulttuurirahaston tunnustuspalkinnon.


title: Esko Härkönen

text: Esko Olavi Härkönen (22. heinäkuuta 1930 Saarijärvi – 28. marraskuuta 1992 Saarijärvi) oli kansanedustaja. Hän toimi kansanedustajana vuosina 1970–1979. Hän oli kansanedustajana Keski-Suomen läänin vaalipiiristä.


title: Kokonaistuote

text: Kokonaistuote on itse tuotteen ja palvelun muodostama kokonaisuus. Kun itse tuote, esimerkiksi "auto", voi hyvinkin olla markkinoissa, pyritään kokonaistuotemarkkinoinnilla antamaan tuotteelle lisäarvoa, jotta voitaisiin joko nostaa tuotteen hintaa tai laajentaa markkinaosuutta.


title: Kokonaistuote

text: Esimerkiksi Mooren innovaatioiden omaksujaluokkien mukaan kokonaistuote muodostuu hyvin tärkeäksi myöhäisessä enemmistössä, jotka haluaa ennen kaikkea valmiin ja vakaan tuotteen kohtuullisella hinnalla.


title: Kokonaistuote

text: Kokonaistuotetta käytetään myös mm. open source -ohjelmistoissa, jolloin alkuperäiseen vapaaseen ohjelmistoon voidaan liittää uusia ominaisuuksia ja palveluita, niin että itse kokonaisuudesta tulee ehyempi ja uusi tuote myytäväksi.


title: Anshelm Kannisto

text: Anders Anshelm (A.A.) Kannisto aik. Käck () oli puutarhuri, asioitsija ja yksi Suomen ensimmäisistä kansanedustajista. Kannisto toimi eduskunnassa SDP:n ryhmässä vuosina 1907–1910. Hänet valittiin kansanedustajaksi Mikkelin läänin vaalipiiristä.


title: Anshelm Kannisto

text: Torppareiden Gustaf Johan Käckin ja Gustava Vilhelmina Braskin poika Anshelm työskenteli puutarhurina Joroisissa ja Säämingissä vuoteen 1908. Tuona vuonna hän aloitti Mikkelin työväentalon vahtimestarina.


title: Anshelm Kannisto

text: Vuonna 1918 Kannisto vangittiin poliittisista syistä. Vankeuden jälkeen hän työskenteli SDP:n Mikkelin piirin piirisihteerinä ja asioitsijana kuolemaansa saakka.


title: Anshelm Kannisto

text: Kannisto oli naimisissa Maria Silvennoisen kanssa.


title: Tim Lovejoy

text: Timothy Paul "Tim" Lovejoy (s. 28. maaliskuuta 1968) on englantilainen tv-juontaja ja käsikirjoittaja. Hänen suosituin ohjelmansa on Sky Sportsin humoristinen jalkapallo-ohjelma Soccer AM, jota hän juontaa yhdessä Helen Chamberlainen kanssa. Lovejoyn suosikkiseura on jalkapallossa Chelsea FC.


title: Mikko Vainio

text: Mikko Ilmari Vainio (15. lokakuuta 1923 Mäntsälä – 12. marraskuuta 2017 Lahti) oli suomalainen poliitikko. Vainio oli SMP:n kansanedustaja Hämeen läänin eteläisestä vaalipiiristä vuosina 1970–1975 ja 1983–1987 sekä presidentin valitsijamies vaaleissa 1978. Vainio oli myös Lahden kaupunginvaltuuston ja -hallituksen jäsen sekä Neste oy:n hallintoneuvoston jäsen.


title: Mikko Vainio

text: Vainio kuului Suomen maaseudun puolueen puoluehallitukseen, ja hän oli eduskuntaryhmän varapuheenjohtaja. Vainio oli n puheenjohtaja 1970–1990 ja puolueen lehteä kustantaneen Pientalonpoika-yhtiön hallituksen puheenjohtaja.


title: Mikko Vainio

text: Vainio työskenteli 1940-luvulla hitsaajana ja 1950-luvulta alkaen metallialan sekä käsityön ja teknisten aineiden opettajana Lahden kotiteollisuuskoulussa ja -opettaja-opistossa sekä Salpausselän yhteiskoulussa. Hän viljeli myös pientilaa Mäntsälässä ja harjoitti salaojitus- ja maanrakennusalan yritystoimintaa.


title: Mikko Vainio

text:
Vainion vanhemmat olivat pientilallinen Lauri Ilmari Vainio ja Hellin Heta Lehtonen. Hän oli kahdesti naimisissa, ensin kauppias Linda Meeri Salon kanssa 1944–1986 (kuollut) ja sitten myymälänhoitaja Tellervo Kyllikki Lehtosen kanssa vuodesta 1987. Ensimmäisestä liitosta syntyi yksi tytär vuonna 1952.
Vainion toinen tytär on kansanedustaja Anne Louhelainen, joka vuoden 2011 eduskuntavaaleissa valittiin kansanedustajaksi SMP:n seuraajapuolue Perussuomalaisten listoilta Hämeen vaalipiiristä.


title: Mikko Vainio

text: Vainio kuului Perussuomalaisten Tukisäätiön hallitukseen.


title: Veikko Turunen

text: Veikko Johannes Turunen (19. kesäkuuta 1930 Harlu – 18. heinäkuuta 2006) oli rovasti (1984) ja kansanedustaja. Hän toimi kansanedustajana vuosina 1972–1975 valittuna Suomen kristillisestä liitosta Keski-Suomen läänin vaalipiiristä ja presidentin valitsijamiehenä vuonna 1978.


title: Veikko Turunen

text: Turusen vanhemmat olivat asemamies Eino Johannes Turunen ja Alina o.s. Veripää. Turunen valmistui Helsingin yliopistosta teologian kandidaatiksi, vihittiin papiksi 1957 ja suoritti pastoraalitutkinnon 1983. Hän toimi eri kouluissa uskonnonopettajana ja pappina eri seurakuntien palveluksessa. Hän toimi myös paikallispolitiikassa Petäjävedellä ja Jyväskylässä.


title: Veikko Turunen

text: Veikko Turusen lapsia ovat vanhimmasta nuorimpaan: Tero Turunen, Ora Turunen, Saara Suomalainen os Turunen ja Kari Turunen.


title: Juhani Surakka

text: Väinö Juhani Surakka (19. lokakuuta 1944 Lievestuore – 27. elokuuta 2002 Jyväskylä) oli paperikoneenhoitaja ja kansanedustaja. Hän toimi SDP:n kansanedustajana vuosina 1975–1987. Hän oli kansanedustajana Keski-Suomen läänin vaalipiiristä.


title: Juhani Surakka

text: Putkiasentaja Väinö Surakan ja kotiäiti Toini Inkeri Lesosen poika Juhani kävi 4 luokkaa keskikoulua ja pääsi paperikonemieheksi Kankaan paperitehtaalle vuonna 1960. Tehtaan pääluottamusmieheksi hänet valittiin 1968. Tässä luottamustehtävässä hän jatkoi vuoteen 1971, kunnes tuli valituksi SAK:n Keski-Suomen piiriasiamieheksi. Työn ohessa Surakka opiskeli ammattiyhdistysopistossa ja kansankorkeakoulussa. Kansanedustajavuosien jälkeen hän palasi SAK:n toimitsijaksi vuosiksi 1987-1991, jolloin hän siirtyi yksityiseksi konsultiksi. Hän oli Jyväskylän kaupunginvaltuuston jäsen vuosina 1972–1980 ja 1984-2002. Presidentin valitsijamiehenä Surakka oli vuosien 1978 ja 1982 vaaleissa.


title: Juhani Surakka

text: Surakka oli naimisissa etuussihteeri Marja-Liisa Kovasen kanssa. Heillä on kaksi lasta.


title: Julian Schwinger

text: Julian Seymour Schwinger (12. helmikuuta 1918 – 16. heinäkuuta 1994) oli yhdysvaltalainen teoreettinen fyysikko, joka tunnetaan renormalisaation kehittämisestä. Schwinger ja japanilainen Shin’ichirō Tomonaga keksivät renormalisaation samaan aikaan toisistaan riippumatta ja saivat molemmat Nobelin fysiikanpalkinnon vuonna 1965.


title: Julian Schwinger

text: Schwinger oli eräänlainen lapsitähti, joka julkaisi ensimmäisen tieteellisen artikkelinsa 16-vuotiaana. Isidor Isaac Rabi päästi hänet opiskelemaan Columbian yliopistossa jo alaikäisenä. Hän väitteli vuonna 1939 väitöskirjalla, joka oli kirjoitettu jo muutamia vuosia aikaisemmin. Hän jatkoi Berkeleyn yliopistoon Robert Oppenheimerin ohjaukseen, sieltä Purduen yliopistoon ja sodan alettua MIT:n säteilylaboratorioon, johon kerättiin monia huipputiedemiehiä ratkomaan tutkaan liittyviä ongelmia.


title: Julian Schwinger

text: Tutka-asioissa käytetään suuria mikroaaltotehoja, mikä sai Schwingerin miettimään elektronien kiihdyttämistä, mikä johti kysymykseen siitä, miten elektronit säteilevät magneettikentässä, ja havaintoon, että elektronin kentässä tapahtuva reaktio muuttaa hiukkasen ominaisuuksia, myös massaa. Tämä johti Nobelilla palkittuun työhön kvanttisähködynamiikan parissa.


title: Paavo Vesterinen

text: Paavo Viktor (Vihtori) Vesterinen (2. maaliskuuta 1918 Laukaa – 26. kesäkuuta 1993 Laukaa) oli kansanedustaja. Hän toimi kansanedustajana vuosina 1975–1987. Hän oli kansanedustajana Keski-Suomen läänin vaalipiiristä ja hänet valittiin Keskustapuolueen ehdokkaana.


title: Paavo Vesterinen

text: Vesterinen on käynyt keskikoulu 1935 ja maamieskoulun 1936. Hän valmistui agrologiksi 1940. Hän oli ammatiltaan maanviljelijä. Hänelle myönnettiin kunnallisneuvoksen arvo 1970.


title: Vastakaarijousi

text: Vastakaarijousi on jousiase, jossa kaaren päät kaartuvat ulospäin. Vastakaarijousia käytetään nykyisin urheiluaseina ja metsästyksessä. Ne ovat yleensä heikkotehoisempia kuin nykyiset talja-, varsi- tai pitkäjouset, mutta helppokäyttöisempiä.


title: Vastakaarijousi

text: Vastakaarijousen ideana on, että kaartuvat päät varastoivat jännittyessään enemmän energiaa ja antavat nuolelle suuremman lähtönopeuden kuin samanpituisessa vastakaarettomassa jousessa. Vastakaarijousi on siten ollut hyödyllinen olosuhteissa, joissa pitkä jousikaari on hankala, kuten tiheissä metsissä tai ratsain liikuttaessa. Vastakaarijousia ovatkin käyttäneet muiden muassa hunnien ja mongolien ratsain liikkuneet sotilaat.


title: Samuel Hahnemann

text: Christian Friedrich Samuel Hahnemann (10. huhtikuuta 1755 – 2. heinäkuuta 1843) oli saksalainen lääkäri, jota pidetään homeopatian isänä.


title: Samuel Hahnemann

text: Hahnemann syntyi Meissenissa, Saksin osavaltiossa. Hän oli nuoruudessaan kielellisesti lahjakas ja toimikin myös kääntäjänä ja kielten opettajana. Hän opiskeli lääketiedettä Leipzigissä ja Wienissä ja sai lääketieteen tohtorin arvon Erlangenin yliopistosta 10. elokuuta 1779. Hän aloitti varsinaisen lääkärintyönsä vuonna 1781.


title: Samuel Hahnemann

text: Hahnemann meni naimisiin Johanna Henriette Kuchlerin kanssa. Parille syntyi yksitoista lasta.


title: Samuel Hahnemann

text: Hahnemann piti oman päivänsä lääketiedettä riittämättömänä. Lopetettuaan työnsä lääkärinä hän sai elantonsa pääasiassa kielenkääntäjänä. Hän julkisti homeopatian periaatteet vuonna 1796, ja hänen julkaisujaan "Organon der rationellen Heilkunst" (1810) ja "Materia Medica Pura" (1811) pidetään alan keskeisinä teoksina.


title: Samuel Hahnemann

text: Samuel Hahnemann kuoli Pariisissa 88-vuotiaana.


title: Inger Hirvelä López

text: Inger Emilia Hirvelä López (o.s. Sandholm, s. 2. tammikuuta 1940 Turku) on suomalainen poliitikko. Hän oli SKDL:n kansanedustaja Keski-Suomen läänin vaalipiiristä vuosina 1979–1987. Hirvelä on toiminut myös Suomen naisten demokraattisen liiton puheenjohtajana (1980–1986) ja Suomen kiertävänä suurlähettiläänä Keski-Amerikassa vuosina 2001–2006 asemapaikkana Managua, Nicaragua.


title: Inger Hirvelä López

text: Hirvelä työskenteli ensimmäisen miehensä taidemaalari Eljas Hirvelän kanssa maatalousyrittäjänä vuosina 1961–1983. Sen ohessa hän toimi Jyväskylän yliopiston ruotsin kielen lehtorina 1977–1979. Ulkoasiainministeriön kehitysyhteistyösihteeri hänestä tuli vuonna 1989 ja Latinalaisen Amerikan yksikön päällikkö 1998. Hirvelä toimi myös kansallisena asiantuntijana EU:n komissiossa 1995–1997.


title: Inger Hirvelä López

text: Hirvelä oli Suomen kommunistisen puolueen jäsen. Hän nousi SKP:n keskuskomiteaan ja poliittiseen toimikuntaan 19. edustajakokouksessa vuonna 1981. Aarne Saarisen linjaa tukenut Hirvelä putosi keskuskomiteasta vuoden 1982 ylimääräisessä edustajakokouksessa.


title: Inger Hirvelä López

text: Hirvelä valittiin presidentin valitsijamieheksi vaaleissa 1978 ja 1982. Jämsän kaupunginvaltuuston jäsen hän oli vuodet 1976–1987.


title: Dagon (elokuva)

text: Dagon on vuonna 2001 valmistunut Stuart Gordonin ohjaama kauhuelokuva, joka pohjautuu H. P. Lovecraftin samannimiseen teokseen.


title: Dagon (elokuva)

text: Elokuva kertoo Paulista ja Barbarasta, jotka ovat purjehtimassa Espanjassa ystäviensä Howardin ja Vickin kanssa. Espanjalaisen kalastajakylän, Imbocan, edustalla jahti kuitenkin osuu riuttaan. Howard ja Vicki jäävät lukkojen taakse kannen alle, joten Paulin ja Barbaran täytyy lähteä hakemaan apua paikallisesta kylästä. Pian he huomaavat, ettei Imbocalta saa apua vaan jotakin muuta. Se on suuren merenjumala Dagonin opetuslasten asuma-alue. Imbocalla miehet nyljetään hengiltä ja naiset pakotetaan kantamaan Dagonin jälkeläisiä.


title: Feliks Kellosalmi

text: Felix (Feliks) Emil Kellosalmi (vuoteen 1908 Pettersson, 3. kesäkuuta 1877 Messukylä – 28. maaliskuuta 1939 Petroskoi) oli suomalainen faktori ja kansanedustaja. Kellosalmi toimi eduskunnassa SDP:n ryhmässä vuosina 1909–1910 ja 1917. Hänet valittiin kansanedustajaksi Viipurin läänin läntisestä vaalipiiristä.


title: Feliks Kellosalmi

text: Kellosalmen vanhemmat olivat pellavatehtaan työmies Pietari Kustaa Pettersson ja Aleksandra Heikintytär. Kansa- ja käsityöläiskoulut käynyt Kellosalmi oli ammatiltaan kirjaltaja. Hän eteni työnjohtajaksi, faktoriksi. Hän työskenteli muun muassa Eteenpäin-lehden taloudenhoitajana ja kirjapainonhoitajana Kotkassa. Kellosalmi toimi alkuaikojen Suomen työväenpuolueessa, joka vuodesta 1903 tunnettiin SDP:nä. Hän oli mukana perustamassa punakaartia Kotkassa 1904 ja myöhemmin Viipurissa 1917 ollessaan siellä SDP:n kaupunkijärjestön puheenjohtajana. Kunnallispolitiikassa hän oli mukana Helsingin ja Kotkan kaupunginvaltuuston jäsenenä ja Kotkan rahatoimikamarin jäsenenä.


title: Feliks Kellosalmi

text: Vuonna 1918 Kellosalmi työskenteli Suomen kansanvaltuuskunnan maksukonttorin johtajana. Keväällä hän pakeni Neuvosto-Venäjälle. Kellosalmi perusti Petroskoihin Karjalan kansallisen kirjapainon 1920 ja toimi myös sikäläisen Vapaus-lehden toimittajana. Vuosina 1924–1926 Kellosalmi toimi Kirja-osuuskunnan sihteerinä, 1926–1932 solujen perustajana MOPR:n Karjalan aluekomiteassa ja 1932–1934 suomen kielen opettajana finanssi-talousteknikumissa (keskiasteen sivistävä oppilaitos) sekä kielenkääntäjänä Anohinille nimetyssä kirjapainossa.


title: Feliks Kellosalmi

text: Kellosalmi erotettiin NKP:stä 16. lokakuuta 1935 ja hänet pidätettiin 21. lokakuuta samassa kuussa. Kellosalmi vapautettiin kuitenkin helmikuussa 1936 heikentyneen kunnon takia ja hän kuoli maaliskuussa 1939 Petroskoissa.


title: Feliks Kellosalmi

text: Kellosalmi oli naimisissa vuodesta 1899 Vilhelmina (Mimmi) Santalan kanssa ja heillä oli yksi ottopoika.


title: Daniel Chee Tsui

text: Daniel Chee Tsui (s. 28. helmikuuta 1939) on kiinalais-yhdysvaltalainen fyysikko, jonka tutkimuskohteisiin mm. kiinteän olomuodon fysiikka. Yhdessä Robert Laughlinin, Horst Störmerin kanssa he löysivät ns. Hallin ilmiön ja saivat löydöstä Nobelin fysiikanpalkinnon vuonna 1998.


title: Helena Pesola

text: Anja Helena Pesola (s. 2. heinäkuuta 1947 Kuopio) on entinen suomalainen kansanedustaja. Hän toimi kokoomuksen kansanedustajana vuosina 1979–1991 edustaen Keski-Suomen läänin vaalipiiriä. Pesola toimi Holkerin hallituksen sosiaali- ja terveysministerinä vuoden 1989 loppuun saakka, minkä jälkeen hän siirtyi Kelan johtajaksi.


title: Helena Pesola

text: Ylioppilaaksi Pesola kirjoitti vuonna 1967 Jyväskylän tyttölyseosta. Hän kävi Saksan liittotasavallassa opintomatkalla vuonna 1970 ja valmistui myöhemmin yhteiskuntatieteiden maisteriksi Jyväskylän yliopistosta vuonna 1975. Naimisiin hän meni pankinjohtaja Tapio Pesolan kanssa vuonna 1971.


title: Helena Pesola

text: Pesola on toiminut vuodesta 1990 lähtien Kelan johtajana. Hänen on tarkoitus jäädä 68-vuotiaana eläkkeelle kesällä 2015.


title: Helena Pesola

text: Ministerin arvonimen Pesola sai vuonna 2011.


title: MAT 49

text: MAT 49 on "Manufacture Nationale d’Armes de Tulle"n (MAT) Ranskan armeijalle kehitetty konepistooli.


title: MAT 49

text: Vuonna 1949 tuotantoon otettu, vuoteen 1979 asti valmistettu massasulkuinen, avoimelta lukolta ampuva MAT 49 korvasi vuonna 1939 palveluskäyttöön otetun MAS 38:n, joka oli ensimmäinen ranskalaisten valmistama käyttökelpoinen konepistooli.


title: MAT 49

text: Aseessa käytettiin runsaasti teräspellistä prässättyjä pistehitsauksella yhteen liitettyjä osia. Siinä on käytetty muutamia poikkeuksellisia rakenneratkaisuja esimerkiksi pistoolikahvaan sijoitettu kahvavarmistin, joka on painettava pohjaan ennen kuin aseella voi ampua. Samalla lipaskehys toimii myös etukahvana ja se voidaan taittaa piipun alle vaakasuoraan sekä tyhjänä että lipas kiinnitettynä. Tämä helpottaa aseen puhdistusta ja samalla se toimii tehokkaana varmistimena.


title: MAT 49

text: Ranska käytti asetta useissa toisen maailmansodan jälkeisissä sodissa, kuten Indokiinan sodassa. Vietnamissa kommunistijoukot saivat niitä runsaasti sotasaaliksi ja muunsivat suuren määrän niistä 7,62×25 Tokarev -kaliiperisiksi.


title: Vinnie Vincent Invasion

text: Vinnie Vincent Invasion oli yhdysvaltalainen hardrockmusiikkia esittänyt yhtye, jonka Kiss-yhtyeestä erotettu soolokitaristi Vinnie Vincent perusti vuonna 1984 Los Angelesissa.


title: Vinnie Vincent Invasion

text: Vincentin kanssa yhtyeen alkuperäisen kokoonpanon muodostivat laulaja Robert Fleischman, basisti Dana Strum ja rumpali Bobby Rock. Yhtye julkaisi 1980-luvulla kaksi studioalbumia, vuoden 1986 "Vinnie Vincent Invasionin" ja vuoden 1988 "All Systems Go:n". Robert Fleischman erosi yhtyeestä pian debyyttialbumin jälkeen ja hänet korvasi Mark Slaughter. Yhtye hajosi lopullisesti vuonna 1989 ja sittemmin Strum ja Slaughter perustivat yhdessä Slaughter-yhtyeen.


title: Väinö Rautiainen

text: Väinö Armas Rautiainen (16. helmikuuta 1932 Saarijärvi – 2. helmikuuta 2011 Saarijärvi) oli suomalainen kansanedustaja. Hänet valittiin kansanedustajaksi vuosiksi 1979–1983 Kristillisestä liitosta Keski-Suomen läänin vaalipiiristä.


title: Väinö Rautiainen

text: Rautiainen oli yrittäjä. Hän aloitti 1956 lämpöpattereiden valmistajana ja laajensi toimintaa myöhemmin muoviputkijärjestelmiin ja keskuslämmityskattiloihin. Kirjapainoteollisuuskin tuli mukaan hänen yritystoimintaansa. Rautiainen oli 1976 verotetuin yksityishenkilö Suomessa.


title: Väinö Rautiainen

text: Rautiainen sai useita tunnustuksia, muun muassa valtakunnallisen yrittäjäpalkinnon 1977. Kotikunta Saarijärvi myönsi hänelle 1997 Saarijärven Paavo -arvonimen kotiseudun hyväksi tehdystä työstä.


title: Väinö Rautiainen

text: Rautiaisella oli Yhdysvalloissa karjatila, jossa hän asui 1980-luvun lopulta alkaen mutta säilytti Suomen kotimaana, jonne hän palasi vaimon sairastuttua.


title: Hannu Tapiola

text: Hannu Yrjö Sakari Tapiola (s. 24. huhtikuuta 1939 Porvoo) on suomalainen kansanedustaja. Hän toimi kansanedustajana Keski-Suomen läänin vaalipiiristä vuosina 1979–1983. Tapiola on koulutukseltaan filosofian kandidaatti ja sotilasarvoltaan yliluutnantti.


title: Hannu Tapiola

text: Ennen poliittista uraansa Tapiola on työskennellyt kansakoulunopettajana Rautavaaralla ja opettajana Kerimäen keskikoulussa 1958–1959 ja 1963–1966. Myöhemmin hän toimi historian ja yhteiskuntaopin lehtorina Jyväskylän normaalikoulussa vuosina 1967–1985, josta hän siirtyi koulun rehtoriksi 1985–1986. Tapiola oli kauppa- ja teollisuusministeri Seppo Lindblomin poliittinen sihteeri 1983–1984, Urho Kekkosen valitsijamies vuoden 1978 presidentinvaaleissa ja Mauno Koiviston valitsijamies vuoden 1982 vaaleissa. Jyväskylässä työskennellessään Tapiola toimi Muuramen kunnan keskeisissä luottamustehtävissä ja SDP:n Keski-Suomen piirin puheenjohtajana.


title: Hannu Tapiola

text: Tapiola toimi Kotkan apulaiskaupunginjohtajana vuosina 1986–1990, jonka jälkeen hänestä tuli Kotkan kaupunginjohtaja vuosiksi 1991–2002, jonka jälkeen hän jäi eläkkeelle. Hän on ollut Kymen Sanomien kolumnisti vuodesta 2002.


title: Hannu Tapiola

text: Tapiolan vanhemmat olivat kustannusvirkailijana toiminut Yrjö Tapiola ja postittajana työskennellyt Jenny Tahvanainen. Tapiola meni naimisiin Eliisa Heikkilän kanssa vuonna 1962. Liiton aikana heille syntyi neljä lasta, Jukka (s. 1963), Päivi (s. 1965), Pekka (s. 1967) ja Paula (s. 1971). Avioliitto Heikkilän kanssa päättyi vuonna 1989. Tapiola meni naimisiin vuonna 1990 Mirja Joensuun kanssa. Puoliso vuodesta 2006 on Annikki Nirvi.


title: Pirkko Ikonen

text: Pirkko Tuulikki Ikonen (s. 11. toukokuuta 1927 Hollola) on suomalainen kansanedustaja. Hän toimi Keskustapuolueen kansanedustajana vuosina 1983–1991. Hän oli kansanedustajana Keski-Suomen läänin vaalipiiristä.


title: Solange Knowles

text: Solange Piaget Knowles (s. 24. kesäkuuta 1986 Houston, Texas) on yhdysvaltalainen näyttelijä, R&B-laulaja, sanoittaja, tuottaja ja malli. Hän on laulaja Beyoncé Knowlesin pikkusisko. Knowles oli naimisissa Daniel Smithin kanssa, mutta he erosivat vuonna 2007. Heillä on vuonna 2004 syntynyt poika Daniel Julez Smith.


title: Pekka Leppänen

text: Pekka Verneri Leppänen (17. elokuuta 1945 Konnevesi – 27. maaliskuuta 2016) oli suomalainen poliitikko. Hän toimi SKDL:n ja vasemmistoliiton kansanedustajana Keski-Suomen läänin vaalipiiristä 1983–1999. Hän oli Suolahden kaupunginvaltuutettu vuodesta 1970 lähtien.


title: Pekka Leppänen

text: Ennen eduskuntaa Leppänen toimi työsuojeluvaltuutettuna 1975–1983. Hän oli lähes 25 vuotta Suomi–Korea-seuran puheenjohtajana, kunnes jätti tehtävän vuonna 2006. Leppänen kävi Pohjois-Koreassa lukuisia kertoja. Syksyllä 1997 hän oli toimittamassa ruokaa Pohjois-Koreaan yhdessä kristillisen Via Dolorosa -yhdistyksen toiminnanjohtaja Lauri Jakkilan ja kansanedustajien Toimi Kankaanniemen (kd) ja Pauli Saapungin (kesk) kanssa.


title: Pekka Leppänen

text: Leppänen liittyi Suomen kommunistiseen puolueeseen vuonna 1971. SKP:n 19. edustajakokouksessa vuonna 1981 hän nousi puolueen keskuskomiteaan. Leppänen uusi paikkansa seuraavissa puoluekokouksissa vuosina 1982, 1984 ja 1987.


title: Tuula Pihlajamaa

text: Tuula Kaarina Pihlajamaa (e. Sarja, e. Hautamäki, e. Paavilainen) (s. 24. tammikuuta 1945 Nivala) on suomalainen päiväkodin johtaja ja kansanedustaja. Hän toimi eduskunnassa SDP:n ryhmässä vuosina 1983–1991. Hän oli kansanedustajana Keski-Suomesta.


title: Tuula Pihlajamaa

text: Pihlajamaa valmistui ylioppilaaksi 1964 ja lastentarhanopettajaksi 1971. Hän toimi opettajana 1966–1972 sekä päiväkodin johtajana 1972–1983 ja 1993–1999. Hän oli Jyväskylän kaupunginvaltuuston jäsen 1980–1996.


title: Matti Lahtinen (kansanedustaja)

text: Matti Heikki Juhani Lahtinen (s. 19. syyskuuta 1945 Jyväskylän maalaiskunta) on suomalainen entinen kansanedustaja Keski-Suomen läänin vaalipiiristä. Hän toimi Kokoomuksen kansanedustajana vuosina 1984–1995. Hän tuli eduskuntaan Kymen läänin maaherraksi siirtyneen Matti Jaatisen tilalle.


title: Iiris Hacklin

text: Pirkko Iiris Annikki Hacklin (s. 14. tammikuuta 1944 Sortavala) on suomalainen opettaja ja kansanedustaja. Hän toimi kansanedustajana vuosina 1987–1995. Hän oli SDP:n kansanedustajana Keski-Suomen läänin vaalipiiristä.


title: Iiris Hacklin

text: Koulutukseltaan Hacklin on humanististen tieteiden kandidaatti (1967) ja hän on toiminut äidinkielen ja historian lehtorina Jämsässä. Vuosina 1984–1987 hän oli Eka-yhtymässä tiedotuspäällikkönä. Kotikaupunkinsa Jämsän kaupunginvaltuuston jäsenenä hän oli parinkymmenen vuoden ajan vuodesta 1976.


title: Aino Suhola

text: Aino Kyllikki Suhola (s. 16. tammikuuta 1950 Tampere) on suomalainen filosofian maisteri, sanomalehtitoimittaja ja kirjailija. Hän toimi keskustan kansanedustajana vuosina 1991–1999 Keski-Suomen vaalipiiristä.


title: Aino Suhola

text: Vuonna 2014 Suholalle myönnettiin Pro Finlandia -mitali.


title: Hanoi Rocksin diskografia

text: Tämä on suomalaisen rockyhtye Hanoi Rocksin diskografia, jossa on lueteltu yhtyeen yhdeksän kokonaisen albumin lisäksi singlet, maksisinglet, EP:t ja myös laittomat nauhoitteet eli bootlegit, jotka eivät ole yhtyeen virallisia julkaisuja. Näin ollen diskografia kattaa kaikki julkaisut, joissa esiintyy Hanoi Rocks.


title: Hanoi Rocksin diskografia

text: Ensimmäinen albumi "Bangkok Shocks, Saigon Shakes, Hanoi Rocks" ja "Oriental Beat" on julkaistu Suomessa vielä tuplalevynä yhdessä paketissa vuonna 1984. Yhtyeen viimeinen levy Rock & Roll Divorce on tavallaan vain puolivirallinen, koska se julkaistiin vasta yhtyeen hajoamisen jälkeen ja kitaristi Andy McCoyn varastamien eräänlaisten bootleg-nauhojen pohjalta. Albumi on kuitenkin yhtyeen virallisilla kotisivuilla laskettu yhtyeen 1980-luvun tuotannon viimeiseksi levyksi, joksi se yleisesti lasketaan.Tässä osiossa ovat kaikki 12-tuumaiset maksisinglet. Listassa on myös EP:itä, jollaiseksi lasketaan jos kappaleiden määrä on neljä tai enemmän. Kaikissa listassa luetelluissa kaupallisissa maksisingleissä on kappaleita vähintään kolme. Listalle laitettu promo-EP Mental Beat on poikkeus, koska se on Hanoi Rocksin virallisen kotisivun 12 tuumaisten singlejen listalla. Tämä osio noudattaa tätä yhtyeen virallista listaa.Listalla ovat kaikki Hanoi Rocksin päämarkkina-alueilla julkaistut singlet. Näiden lisäksi singlejä on julkaistu Australiassa, Espanjassa, Etelä-Afrikassa, Puolassa, Venäjällä ja Ruotsissa. Lisäksi on julkaistu useita singlejä, EP:itä ja LP:itä bootleg-versioina. Ne eivät ole yhtyeen virallista tuotantoa.


title: Hanoi Rocksin diskografia

text: Hanoi Rocksin hajottua julkaistiin ensimmäinen kokoelma jo marraskuussa 1985. "Lean On Me" -kokoelman tuli olla viimeinen kokoelma, mutta tämänkin jälkeen niitä on vielä ilmestynyt useita. Kokoelmalla on ennen julkaisematonta materiaalia. Suuri osa kokoelmista on julkaistu Japanissa. Nopeasti loppuunmyyty "Hanoi Rocks (4CD)"-kokoelma oli kehuttu ja suosittu nousten Suomen viralliselle albumilistalle. 1990-luvulla Hanoi Rocks pysyi esillä ja tavoitti kuuntelijansa lähes ainoastaan kokoelmien avulla. Vuodesta 1995 lähtien Britanniassa ja Suomessa julkaistu alkuperäisiä albumeita remasteroituina sekä joitain myös bonusraidoitettuina. Tällä hetkellä kaupoista on saatavissa koko Hanoi Rocks -tuotanto CD:inä. Hajoamisen jälkeen julkaistua "Rock & Roll Divorce" -albumia ei ole julkaistu CD:nä, ja sitä on vinyylinä enää vaikea löytää.Laittomia nauhoitteita eli bootlegeja on nauhoitettu erityisesti Britanniassa ja Japanissa yhtyeen keikoilta. Bootlegit pitivät kokoelmien lisäksi yhtyettä esillä 1980-luvun lopulla ja 1990-luvun alussa.


title: Hanoi Rocksin diskografia

text:
Hanoi Rocks:Johnny Thunders & Hanoi Rocks:
Tiedossa olevat 1980-luvun sijoitukset:


title: Hanoi Rocksin diskografia

text: Uudelleen syntyneen Hanoi Rocksin 2000-luvun sijoitukset:


title: Hanoi Rocksin diskografia

text: Tiedossa olevat Hanoi Rocks -kokoelmien listasijoitukset:


title: Marja-Leena Viljamaa

text: Marja-Leena Viljamaa (12. heinäkuuta 1945 Kihniö − 19. heinäkuuta 2003 Jyväskylä) oli psykologian tohtori ja psykologi. Hän toimi kansanedustajana vuosina 1991–1999. Viljamaa edusti SDP:tä Keski-Suomen vaalipiiristä.


title: Lois Chiles

text: Lois Cleveland Chiles (s. 15. huhtikuuta 1947 Houston, Texas, Yhdysvallat) on yhdysvaltalainen näyttelijätär ja entinen huippumalli. Hänen parhaiten tunnettu roolinsa oli Bond-tyttö Holly Goodhead elokuvassa "Kuuraketti". Hän näytteli "Dallas"-televisiosarjassa Holly Harwoodia kausilla 1982–1983. Hänet tunnetaan myös elokuvasta "Parhaat vuotemme", jossa hänen roolinsa oli Carol Ann. Hän on naimisissa Richard Gilderin kanssa.


title: Johannes Leppänen

text: Frans Johannes Leppänen (s. 18. kesäkuuta 1949 Kannonkoski) on agrologi ja entinen Suomen Keskustan kansanedustaja Keski-Suomen vaalipiiristä. Hän toimi kansanedustajana vuosina 1991–2003. Leppänen kuuluu Kannonkosken kunnanvaltuustoon, jonka puheenjohtajana hän aiemmin toimi.


title: Johannes Leppänen

text: Kansanedustajan toimiessaan Leppänen oli perustuslakivaliokunnan, suuren valiokunnan ja talousvaliokunnan jäsenenä sekä lakivaliokunnan ja eduskunnan palkkavaliokunnan varajäsenenä.


title: Johannes Leppänen

text: Leppänen tuomittiin vuonna 1994 tuottamuksellisesta kätkemisrikoksesta 30 päiväsakkoon. Hän oli ostanut edellisenä kesänä varastetun perämoottorin tuttavansa pojalta.


title: Johannes Leppänen

text: Johannes Leppänen on uskonnolliselta vakaumukseltaan vanhoillislestadiolainen ja toimii liikkeessä puhujana eli saarnaajana. Johannes Leppänen on toiminut myös Suomen evankelis-luterilaisen kirkon kirkolliskokousedustajana.


title: Jalmari Kirjarinta

text: Hjalmar (Jalmari) Kirjarinta (aik. Virtanen, 4. huhtikuuta 1881 Kärkölä – 8. tammikuuta 1938 Leningrad) oli suomalainen kansakoulunopettaja, toimittaja ja kansanedustaja. Kirjarinta oli kansanedustaja SDP:n ryhmässä vuosina 1908–1909 ja Suomen sosialidemokraattisen nuorisoliiton (SSN) ensimmäinen puheenjohtaja 1906–1907. Hänet valittiin kansanedustajaksi Vaasan läänin itäisestä vaalipiiristä.


title: Jalmari Kirjarinta

text: Nuoruudessa Kirjarinta teki läkki-, vaski- ja levysepän töitä. Hän opiskeli Werkon ja Jyväskylän seminaareissa ja opetti kansakoululaisia Kuolemajärvellä ja Helsingissä.


title: Jalmari Kirjarinta

text: Sanomalehti- ja puoluetyö vei kuitenkin mennessään. SDP:n puhujana ja puoluesihteerin apulaisena Kirjarinta työskenteli 1906–1907 ja Sorretun Voiman päätoimittaja Jyväskylässä 1907–1911, kunnes joutui vankilaan majesteettirikoksesta (eli keisarin tai hänen perheensä loukkaamisesta). Vapauduttuaan hän jatkoi SSN:n ja Suomen Työläisliiton sihteerinä ja Työ-lehden toimittajana Viipurissa.


title: Jalmari Kirjarinta

text: Vuonna 1918 Kirjarinta siirtyi Neuvosto-Venäjälle. 1930-luvulla hän työskenteli Leningradissa fysiikan opettajana Leningradin suomalaisella koululla ja Leningradin rautatieinstituutin sotilasaineiden opettajana.


title: Jalmari Kirjarinta

text: Elämänsä loppuvaiheessa Kirjarinta asui eläkeläisenä Levassovan asemalla. Hänet pidätettiin Stalinin vainoissa lokakuussa 1937, tuomittiin kuolemaan syytettynä vastavallankumouksellisesta toiminnasta ja ammuttiin.


title: Hooftin tauti

text: Hooftin tauti on peittyvästi periytyvänä pidetty sairaus, joka aiheuttaa muun muassa fyysisen kehityksen viivästymistä, henkistä kehitysvammaisuutta ja verkkokalvorappeuman.


title: Hooftin tauti

text: Belgialaiset tutkijat kuvasivat Hooftin taudin vuonna 1962 kahdella sisaruksella. Se on äärimmäisen harvinainen.


title: Erkki Partanen (kansanedustaja)

text: Erkki Juhani Partanen (2. helmikuuta 1944 Sortavalan maalaiskunta – 13. maaliskuuta 2010 Jyväskylä) oli Valmetin Rautpohjan tehtaiden pääluottamusmies ja kansanedustaja. Hän toimi SDP:n kansanedustajana vuosina 1995–1999. Hän edusti Keski-Suomen vaalipiiriä.


title: Erkki Partanen (kansanedustaja)

text: Työelämässä Partanen toimi korjausmiehenä 1961–1973 ja Rautpohjan tehtailla asentajana 1973–1984 ja pääluottamusmiehenä 1985–1995. Valmet paperikoneet Oy:n hallituksen jäsenenä hän toimi 1998–1995. Hän oli myös Jyväskylän kaupunginvaltuuston jäsenenä useita toimikausia.


title: Juha Karpio

text: Juha Ilmari Karpio (30. elokuuta 1938 Jyväskylä – 11. elokuuta 2018 Jyväskylä) oli varatuomari ja Jyväskylän kihlakunnan henkikirjoittaja. Hän toimi kansanedustajana vuosina 1995–2003 kokoomuksen eduskuntaryhmässä ja kuului puolustus-, laki- ja valtiovarainvaliokuntiin. Hän oli kansanedustajana ensin Keski-Suomen läänin vaalipiiristä, sitten Keski-Suomen vaalipiiristä. Karpio toimi Jyväskylän kaupunginvaltuuston ja -hallituksen jäsenenä. Hän oli valtuuston puheenjohtaja vuosina 1992–1997. Hän toimi myös Suomen pankin tilintarkastajana.


title: David Belle

text: David Belle (s. 29. huhtikuuta 1973, Fécamp, Ranska) on ranskalainen parkour-lajin luoja ja sen kuuluisimpia harrastajia.


title: David Belle

text: Belle aloitti parkourin harrastamisen 15-vuotiaana sotilastaustaisen isänsä Raymond Bellen sekä Georges Hébert'n liikunnanfilosofian ("methode naturelle") inspiroimana. Sébastien Foucanin ja monien muiden kanssa Belle loi parkourin erottamalla sen muista samankaltaisista harrastuksista, kuten free running:sta. Hän on myös perustanut PAWA:n (Parkour Wordwide Association), jonka johdosta hän on sittemmin vetäytynyt.


title: David Belle

text: 2004 Belle näytteli ranskalaisessa toimintaelokuvassa Banlieue 13, jossa oli kuvattuna lukuisia parkour-kohtauksia. Elokuvan myötä parkour on noussut monien tietoisuuteen. Banlieue 13 - Ultimatum jatko-osa julkaistiin vuonna 2009. Alkuperäisestä "Banlieue 13:sta" tehtiin englanniinkielinen versio nimeltä Brick Mansions, jossa Belle myös näytteli.


title: Holoprosenkefalia

text: Holoprosenkefalia on synnynnäinen aivovaurio, jonka aiheuttaa raskauden varhaisvaiheessa tapahtuva keskushermoston etuosien esiasteen, prosenkefalonin kehityksen häiriintyminen.


title: Holoprosenkefalia

text: Jos holoprosenkefalia on vaikea, oireita saattavat olla mm. kasvojen vakavat epämuodostumat, haju- ja näköhermojen puuttuminen, yksisilmäisyys, silmien ja nenän puutteellinen kehitys sekä monesti kuolema pian syntymän jälkeen. Lievemmissäkin tapauksissa holoprosenkefalikko saattaa kärsiä vaikeista neurologisista oireista ja monivammaisuudesta sekä esimerkiksi epilepsiasta ja skolioosista.


title: Holoprosenkefalia

text: Holoprosenkefalia johtaa usein keskenmenoon. Elävinä syntyneistä lapsista siitä kärsii yksi noin 16 000:sta. Äidin diabetes kasvattaa lapsen holoprosenkefaliariskiä.


title: Pegasus-luokan kantosiipialus

text: Pegasus-luokka oli Yhdysvaltain laivaston kantosiipinen ohjusveneluokka tai tarkemmin kantosiipialusluokka, johon kuului kuusi alusta: "USS Pegasus", "USS Hercules, "USS Taurus", "USS Aquila", "USS Aries" ja "USS Gemini". Alukset olivat palveluksessa vuodesta 1977 ja ne palvelivat aina vuoteen 1993 asti. Alusten tyyppimerkintänä oli PHM eli "Patrol, Hydrofoil, Missile". Alustyyppi kehitettiin ennen kaikkea Yhdysvaltoihin tehtävää huumeiden salakuljetusta vastaan.


title: Pegasus-luokan kantosiipialus

text: Yhdysvaltain laivaston eteläisen alueen komentaja vahvisti 1969 vaatimukset nopeille ohjuksin aseistetuille partioaluksille, joiden tuli kyetä torjumaan Välimeren alueella vastaavien alusten aiheuttama uhka. Vaatimukset laajenivat pian Naton merivoimien aseistamista suunnittelevan osastoon, jolloin niihin sisällytettiin Neuvostoliiton pinta-alusten torjuntakyky kaikilla Naton valvonnassa olevilla alueilla. Lopulta vuonna 1972 Yhdysvallat, Saksa ja Italia allekirjoittivat aiesopimuksen alusten suunnittelu- ja hankintakustannusten jakamisesta maiden kesken. Koska kyseessä oli kansainvälinen hanke päätettiin se toteuttaa metrijärjestelmää ja olemassa olevia komponentteja käyttäen. Vaatimuksina olleet suuri nopeus, merikelpoisuus ja raskas aseistus johtivat kantosiipialuksen suunnitteluun.


title: Pegasus-luokan kantosiipialus

text: Suunnitteluvastuu annettiin Boeingille, joka oli samalla myös päätoimittaja. Naton mielenkiinto projektiin hiipui nopeasti, mihin ensisijaisena oli kustannusten nousu. Vuonna 1972 Yhdysvaltoja lukuun ottamatta muut osallistujat vetäytyivät projektista. Yhdysvaltain kongressi budjetoi kuuden aluksen hankinnan vuodelle 1975, mutta budjetin ylittäminen ja toteutusvaikeudet lähes peruuttivat projektin.


title: Pegasus-luokan kantosiipialus

text: Amiraali Elmo Zumwelt aloitti PHM-projektin lisätäkseen laivaston pinta-alusten määrää kustannustehokkaasti. Projektissa olivat Yhdysvaltain laivaston lisäksi mukana Britannian Kuninkaallinen laivasto, Kanadan laivasto, Saksan Liittotasavallan laivasto sekä Italian laivasto ja sen tarkoituksena oli saada palveluskäyttöön kaikkiaan sata uutta alusta. Zumweltin jäätyä eläkkeelle laivasto siirsi pääosan projektiin sidotuista varoista raskaampien alusten kehittämiseen, mikä hidasti "USS Pegasuksen" valmistumista ja muita aluksia ei edes aloitettu. Kongressi pakotti laivaston saattamaan tilauksen päätökseen, mutta muut osallistujat irtautuivat projektista sen vaikeuksien vuoksi.


title: Marius Victorinus

text: Gaius Marius Victorinus (n. 281/291–363) oli antiikin roomalainen grammaatikko, reettori ja uusplatonilainen filosofi. Myöhemmällä iällään hän kirjoitti myös kristillisistä aiheista.


title: Marius Victorinus

text: Victorinus oli syntyjään Africasta ja eli Konstantinus II:n aikana. Hän opetti retoriikkaa Roomassa, missä Hieronymus oli eräs hänen oppilaistaan. Vanhalla iällään hän kääntyi kristityksi. Hänen kääntymyksensä on sanottu vaikuttaneen suuresti Augustinukseen. Kun keisari Julianus Luopio julkaisi vuonna 362 ediktin, joka kielsi kristittyjä luennoimasta kirjallisuudesta, Victorinus sulki koulunsa. Trajanuksen forumille pystytettiin patsas kunnioittamaan häntä opettajana. Vähäiset tiedot hänen elämästään ovat peräisin enimmäkseen Augustinukselta ja Hieronymukselta.


title: Marius Victorinus

text: Victorinuksen käännökset platonilaisten kirjailijoiden teoksista ovat kaikki kadonneet, mutta tutkielma "De definitionibus" on todennäköisesti hänen, eikä Boethiuksen, jonka nimiin se laitettiin aiemmin. Hänen neljä kirjaa käsittävä käsikirjansa prosodiasta, joka on otettu lähes sananmukaisesti Aelius Aphthoniuksen teoksesta, on säilynyt. On epäselvää, onko hän kirjoittanut myös muutamat muut metriikkaa ja grammatiikkaa käsittelevät teokset, jotka ovat säilyneet. Victorinuksen kommentaari Ciceron teokseen "De inventione" on hyvin hajanainen ja itsekin kommentaarin tarpeessa.


title: Marius Victorinus

text: Victorinuksen säilyneisiin teologisiin kirjoituksiin kuuluvat Galatalaiskirjeen, Efesolaiskirjeen ja Filippiläiskirjeen selitykset; "De Trinitate contra Arium"; "Ad Justinum Manichaeum de Vera Came Christi"; sekä pieni tutkielma "Ilta ja aamu olivat yksi päivä". Kahden viimeksi mainitun aitous on epävarma. Muutamat hänen nimiinsä laitetut kristilliset runot ovat todennäköisesti jonkun muun kirjoittamia.


title: Marius Victorinus

text: Victorinus säilytti uusplatonilaisen filosofiansa käännyttyään kristinuskoon, ja teoksessa "Liber de generatione divini Verbi" hän sanoo, että Jumala on olevan yläpuolella, ja niin voidaan sanoa jopa että hän ei ole. "Koska Jumala on olevan syy, voidaan sanoa tietyllä tavalla, että Jumala todella on (vere ων), mutta tämä ilmaisu tarkoittaa vain, että oleminen on Jumalassa samoin kuin seuraus on ylhäisessä syyssä, joka sisältää sen vaikka onkin sitä ylempi".


title: Marius Victorinus

text: Victorinus oli myös hyvin omaperäinen ajattelija suhteessa kristilliseen dogmatiikkaan. Hänen kolminaisuusopin esityksensä teoksessa "Adversus Arium" (1B) on vailla ennakkotapauksia. Tutkijat ovat olleet erimielisiä hänen kolminaisuuskäsitteensä alkuperästä. Teorioita on esittänyt muun muassa Pierre Hadot teoksessaan "Porphyre et Victorinus".


title: HPE

text: HPE voi tarkoittaa seuraavia:


title: Pullukkamerihevonen

text: Pullukkamerihevonen ("Hippocampus abdominalis") on merihevonen, joka on tunnistettavissa muista "Hippocampus"-suvun lajeista turpean vatsansa ansiosta. Niitä tavataan Uuden-Seelannin ja Australian kaakkoisosien viileissä rannikkovesissä aina 100 metrin syvyyteen asti. Pullukkamerihevoset elävät monenlaisissa elinympäristöissä.


title: Pullukkamerihevonen

text: Pullukkamerihevoset voivat olla ruskean, valkoisen, oranssin tai harmaan värisiä. Yleensä ruumiissa on myös tummia laikkuja. Ne kasvavat noin 18 cm pitkiksi.


title: Pullukkamerihevonen

text: Muiden putkisuukalojen tavoin pullukkamerihevoset syövät pääasiassa pieniä keijustoon kuuluvia eläimiä.


title: Aarno Yrjö-Koskinen

text: Aarno Armas Sakari Yrjö-Koskinen (9. joulukuuta 1885 Helsinki – 8. kesäkuuta 1951 Helsinki) oli vapaaherra, koulutukseltaan lakimies, lähettiläs ja toimi ulkoasiainministerinä.


title: Aarno Yrjö-Koskinen

text: Vapaaherra Yrjö-Koskinen sai varatuomarin arvon 1915. Tällöin hän toimi senaatin talousosaston palveluksessa. Hän siirtyi itsenäistyneen Suomen ulkoasiainministeriön palvelukseen toimien muun muassa Suomen Pariisin lähetystössä ja vuodesta 1924 poliittisen osaston päällikkönä ja 1929 kansliapäällikkönä. Hän toimi lähettiläänä Moskovassa 1. tammikuuta 1931 – 8. huhtikuuta 1940 aikana.


title: Aarno Yrjö-Koskinen

text: Kesken Moskovan kauden hän toimi Sunilan II hallituksessa ulkoasiainministerinä. Moskovan lähettiläänäolojaksoon sattuu muun muassa vuoden 1932 alussa solmittu Suomen ja Neuvostoliiton hyökkäämättömyyssopimus, jonka allekirjoittajana hän toimi. Hän oli lähettiläänä myös talvisodan sytyttyä ja toi lähetystönsä henkilökunnan vaikeuksien kautta Suomeen. Sen jälkeen hän siirtyi Turkkiin Suomen Ankaran lähetystön päälliköksi 20. elokuuta 1940 alkaen, jossa tehtävässä hän oli vuoteen 1950. Sen jälkeen hän toimi vielä vuonna Alankomaissa Haagissa.


title: Aarno Yrjö-Koskinen

text: Ansioistaan hän sai lähetystöneuvoksen arvon vuonna 1923 sekä erikoislähettilään ja täysivaltaisen ministerin arvon 2. tammikuuta 1928.


title: Aarno Yrjö-Koskinen

text: Hänen isänsä oli senaattori Yrjö Koskinen Yrjö-Koskinen ja isoisä suomalaisuusmies, senaattori Yrjö Sakari Yrjö-Koskinen.


title: Why Can’t This Be Love

text: Why Can’t This Be Love on hard rock -yhtye Van Halenin single, joka julkaistiin vuonna 1986. Se on bändin ensimmäinen single David Lee Rothin korvanneen vokalistin Sammy Hagarin kanssa. Single ylsi Mainstream Rock Tracks -listan ykköseksi ja Billboard Hot 100 -listalla kolmanneksi, joten se sai paljon radiosoittoaikaa. Suomessa se nousi virallisen singlelistan sijalle 14.


title: Why Can’t This Be Love

text: Kappaleessa kosketinsoittimet saavat suurimman huomion. Pop -oritointuneessa kappaleessa saatiin myös hyvin esiin Hagarin vahva lauluääni. Kappale auttoi muiden uusien single-levyjen (Dreams ja Love Walks In) kanssa Van Halenin seitsemännen studioalbumin 5150 nousemaan Billboard 200 -listan ykköseksi ensimmäistä kertaa Van Halenin historiassa. Albumi pysyi listan ykkösenä kolme viikkoa.


title: Leonard Orban

text: Leonard Orban (s. 28. kesäkuuta 1961 Brașov) on romanialainen teknokraatti, joka työskentelee Euroopan Unionissa Barroson komissiossa monikielisyydestä vastaavana komissaarina. Tässä toimessa hän vastaa EU:n kielipolitiikasta. Hän on Romanian ensimmäinen komissaari ja EU:n ensimmäinen pelkästään monikielisyyteen keskittyvä komissaari. Tehtävä alkoi 1. tammikuuta 2007 ja päättyy 31. lokakuuta 2009. Tekniikka- ja talous-taustainen Orban osallistui aktiivisesti Romanian EU:hun liittymiseen toimien aluksi apulais- ja lopuksi pääneuvottelijana.


title: Leonard Orban

text: Monikielisyydestä vastaavana komissaarina Orban johtaa myös EU:n laajaa tulkkaus-, käännös- ja julkaistutoimintaa kaikilla 23 virallisella kielellä.


title: Leonard Orban

text: Orban ei kuulu mihinkään poliittiseen puolueeseen, mutta kannattaa liberalismia. Hän kannattaa Romanian integroitumista EU:hun ja Sopimuksen Euroopan perustuslaista hyväksymistä sitä muokkaamatta.


title: Primal

text: Primal on skotlantilaisen NWOBHM/thrash metal -yhtye Holocaustin kymmenes studioalbumi. Se julkaistiin Edgy Recordsilla vuonna 2003.


title: Nemesios

text: Nemesios Emesalainen (n. 390) oli kristitty filosofi ja Emesan piispa Syyriassa. Hän kirjoitti teoksen "De natura hominis" ("Ihmisluonnosta"). Hänen elämästään ei tiedätä juurikaan muuta, ja jopa hänen ajoituksensa on epävarma. Tekstinsisäinen todistusaineisto osoittaa apollinarismi-kiistan jälkeiseen aikaan ja ennen Eutykheen ja Nestorioksen nimiin liittyviä kiistoja, toisin sanoen 300-luvun loppupuolelle.


title: Nemesios

text: Nemesioksen teos on mielenkiintoinen yritys koostaa antropologinen järjestelmä kristillisen filosofian näkökulmasta. Mooses ja Paavali esitetään vieri vieressä Aristoteleen ja Menandroksen kanssa, ja teos kallistuu platonilaisiin oppeihin muun muassa sielun ennaltaolemisen ja metempsykoosin suhteen. Fysiologisissa kysymyksissä Nemesios seuraa Aristotelesta ja Galenosta. Kaiken kaikkiaan teos on osoitus kristinuskon ja hellenismin yhtäaikaisesta vaikutuksesta 300-luvulla. Johannes Damaskolainen, Albert Suuri ja Tuomas Akvinolainen pitivät Nemesiosta suuressa arvossa, ja uskoivat hänen teoksensa olevan Gregorios Nyssalaisen kirjoittama, sillä heidän kirjoituksillaan on paljon yhteistä.


title: 1,3-butaanidioli

text: 1,3-butaanidioli on orgaaninen yhdiste (alkoholi, dioli), jonka runko muodostuu butaanista, johon on liittyneenä hiiliin numero 1 ja 3 alkoholiryhmä (OH). 1,3-butaanidioli on huoneenlämmössä (20 °C) väritöntä, viskoottista, hygroskooppista nestettä. Sen kemiallinen kaava on CHO ja rakennekaava on CHCHOHCHCHOH. 1,3-butaanidiolista käytetään myös nimityksiä "1,3-butyleeniglykoli", "1,3-dihydroksibutaani" ja "metyylitrimetyleeniglykoli". 1,3-butaanidioli on eräs butaanidiolien isomeerisistä muodoista, joita ovat muun muassa 1,2-butaanidioli, 1,4-butaanidioli ja 2,3-butaanidioli.


title: 1,3-butaanidioli

text: 1,3-butaanidiolin moolimassa on 90,12 g/mol, kiehumispiste 207,5 °C, suhteellinen tiheys 1,00 g/cm (vesi = 1,0 g/cm), leimahduspiste 121 °C, itsesyttymislämpötila 394 °C sekä CAS-numero 107-88-0. 1,3-butaanidioli liukenee hyvin veteen.


title: 1,3-butaanidioli

text: Lyhytaikainen altistus ärsyttää silmiä, ihoa ja hengitysteitä.


title: 1,3-butaanidioli

text: 1,3-butaanidiolia valmistetaan pelkistämällä 3-hydroksibutanaalia nikkeliakatalyytin avulla. Yhdistettä voidaan käyttää eräiden erityiskäyttöön tarkoittettujen polyeetterihartsien valmistukseen. Lisäksi siitä saadaan 1,3-butadieeniä, joskin tämä käyttö on pääosin korvattu muilla valmistusmenetelmillä.


title: Rengaskromosomi

text: Rengaskromosomi on kromosomi, jonka päät ovat liimautuneet toisiinsa, jolloin kromosomipari on muodoltaan rengasmainen. Virhe saattaa ilmetä missä kromosomiparissa tahansa.


title: Rengaskromosomi

text: Rengaskromosomit aiheuttavat ihmisellä erilaisia oireita, koska sekä pitkän että lyhyen varren päässä on häviämä ja tärkeää perimäainesta saattaa puuttua. Tämä saattaa johtaa mm. epileptisyyteen, erilaisiin epämuodostumiin ja kehitysvammaan.


title: Rengaskromosomi

text: Erään vuonna 1975 julkaistun tutkimuksen mukaan yhdellä noin 50 000 sikiöstä on rengaskromosomi.


title: Slovakian jalkapallomaajoukkue

text: Slovakian jalkapallomaajoukkue edustaa Slovakiaa jalkapallon maajoukkuekilpailuissa.


title: Slovakian jalkapallomaajoukkue

text: Slovakia pelasi vuosina 1939–1944 yhteensä 16 ottelua. Sen jälkeen slovakit pelasivat Tšekkoslovakian maajoukkueessa maan jakautumiseen asti. Moni Tšekkoslovakian vuoden 1976 Euroopan-mestarijoukkueesta oli slovakkeja. Slovakian maajoukkue on ollut jälleen koossa vuodesta 1994.


title: Slovakian jalkapallomaajoukkue

text: Arvokilpailuiden karsintoihin Slovakia on osallistunut vuoden 1996 EM-kilpailuiden karsinnoista lähtien. Ensimmäinen lopputurnaus, johon maa on yltänyt, on vuoden 2010 MM-kilpailut. Slovakia voitti , jossa pelasivat myös Pohjois-Irlanti, Puola, San Marino, Slovenia ja Tšekki. Lopputurnauksessa Slovakia voitti alkulohkossaan Italian, pelasi tasan Uutta-Seelantia vastaan ja hävisi Paraguaylle. Neljännesvälierissä Slovakia hävisi Alankomaille 1–2. Tämä on toistaiseksi ainoa MM-turnaus, johon Slovakia on selviytynyt.


title: Slovakian jalkapallomaajoukkue

text: Slovakia pelasi Sydneyn olympialaisissa vuonna 2000 pudoten kuitenkin ensimmäisellä kierroksella.


title: Slovakian jalkapallomaajoukkue

text: Slovakia selviytyi EM-lopputurnaukseen ensimmäisen kerran Ranskan kisoissa 2016. Se voitti alkulohkossaan Venäjän, pelasi tasan Englannin kanssa ja hävisi Walesille. Ensimmäisellä pudotuspelikierroksella Slovakia hävisi Saksalle 0–3 pudoten jatkosta.


title: Slovakian jalkapallomaajoukkue

text: Slovakia on ollut FIFA-rankingissa parhaimmillaan 14:ntenä vuonna 2015.


title: Suuri pelko

text: Suuri pelko on heinä- ja elokuussa 1789 Ranskassa tapahtuneista maaseudun levottomuuksista käytetty nimitys.


title: Suuri pelko

text: Bastiljin linnoituksen valtaamisen (14. heinäkuuta 1789) jälkeen Ranskan maaseudulla levisi erilaisia huhuja, joiden mukaan esimerkiksi aristokraatit ja ulkomaalaiset aikoisivat kukistaa Ranskassa alkaneen vallankumouksen.


title: Suuri pelko

text: Uhatuiksi itsensä tunteneet talonpojat kävivät maanherroja vastaan: kartanoita ja velkakirjoja tuhottiin, maanherroja pahoinpideltiin ja heitä pakotettiin luopumaan feodaalioikeuksistaan.


title: Suuri pelko

text: Ranskan kesäkuussa julistettu kansalliskokous oli huolissaan tapahtumista. Elokuun 4. ja 5. päivinä se kumosi säätyerioikeudet ja feodaalioikeudet, minkä myötä monet talonpojat rauhoittuivat.


title: Natalia Streignard

text: Natalia Martínez Streignard (s. 9. syyskuuta 1970 Madrid, Espanja) on venezuelalainen näyttelijä, joka tunnetaan muun muassa roolistaan Valentina Villanuevana televisiosarjassa "Tuhkimotarina" sekä roolistaan "La Tormentassa" Maria Teresa Montillana.


title: Natalia Streignard

text: Streignard syntyi Espanjan pääkaupungissa argentiinalaiselle äidille ja saksalaiselle isälle. Koko perhe muutti Venezuelaan tyttären ollessa kolmivuotias. Yhdeksänvuotiaana hän alkoi käydä näyttelijäkoulua. Hänen uransa alkoi Miss Venezuela -kisoista, joista hänet pyydettiin koekuvauksiin, ja vuonna 1992 Streignard saikin pari televisioroolia. Tämän jälkeen hän on näytellyt monissa telenoveloissa. Hän voitti vuonna 2004 INTE Awardin vuoden naisnäyttelijän palkinnon.


title: Natalia Streignard

text: Streignard oli naimisissa kuubalaisen näyttelijän Mario Cimarron kanssa.


title: 1,2-butaanidioli

text: 1,2-butaanidioli on dialkoholeihin kuuluva orgaaninen yhdiste. Sen runko muodostuu butaanista, jonka 1. ja 2. hiiliatomiin liittyvät hydroksyyliryhmät (OH). 1,2-butaanidioli on huoneenlämmössä (20 °C) väritöntä, jähmeää nestettä. Sen kemiallinen kaava on CHO ja rakennekaava on CHCHCH(OH)CHOH. 1,2-butaanidiolista käytetään myös nimityksiä "1,2-butyleeniglykoli" ja "1,2-dihydroksibutaani". 1,2-butaanidioli on eräs butaanidiolien isomeerisistä muodoista, joita ovat muun muassa 1,3-butaanidioli, 1,4-butaanidioli ja 2,3-butaanidioli.


title: 1,2-butaanidioli

text: 1,2-butaanidiolin moolimassa on 90,12 g/mol, sulamispiste −114 °C, kiehumispiste 194 °C, tiheys 1,01 g/cm (vesi = 1,0 g/cm), leimahduspiste 90 °C sekä CAS-numero 584-03-2. 1,2-butaanidioli liukenee veteen erittäin hyvin.


title: 1,2-butaanidioli

text: Lyhytaikainen altistus ärsyttää silmiä. Altistuminen suurille pitoisuuksille voi aiheuttaa tajunnantason laskua. Pitkäaikainen tai toistuva altistuminen 1,2-butaanidiolille (nieltynä) voi aiheuttaa vaikutuksia munuaisissa, johtaen kudosvaurioihin ja munuaisten toimintavajeeseen.


title: 1,2-butaanidioli

text: 1,2-butaanidiolia valmistetaan 1,2-epoksibutaanin hydrolyysillä. Polyeetteröitymisen estämiseksi vettä käytetään huomattava tyypillisesti kymmen- tai kaksikymmenkertainen ylimäärä. Katalyyttinä reaktiossa käytetään rikkihappoa tai vahvasti happamia ioninvaihtohartseja. 1,2-butaanidioli reagoi diolien tapaan muodostaen muun muassa asetaaleja ja ketaaleja aldehydien tai ketonien kanssa ja polyestereitä. Yhdistettä käytetään pääasiassa liuottimena.


title: Martinniemen saha

text: Martinniemen saha oli Haukiputaan kunnan Martinniemen kylässä Kiiminkijoen pohjoisrannalla sijainnut sahalaitos. Rauma-Repola lakkautti sahan 1980-luvulla keskittäessään sahaustoimintojaan.


title: Martinniemen saha

text: Sahalaitoksen käytössä oli oma satama Laitakarin saaressa Kiiminkijoen pohjoisrannalla. Sahaan liittyy kiinteästi myös Martinniemen puuhiomo, jossa valmistettiin paperimassaa.


title: Martinniemen saha

text: Sahan puuhiomon voimalaitos sekä maamerkkinä toiminut 72-metrinen piippu purettiin joulukuussa 2017.


title: Martinniemen saha

text: Martinniemen höyrysahan perusti vuonna 1905 asemapäällikkö Emil Granfelt. Alusta alkaen sahan toiminta oli vaatimatonta tukkipuun hankinnassa esiintyneiden vaikeuksien vuoksi. Raakapuun hankintavaikeudet aiheuttivat yhtiölle mittavia talousvaikeuksia. Jo vuonna 1908 Granfelt myi sahalaitoksen K. E. Blobergille, joka teki vararikon vuonna 1911.


title: Martinniemen saha

text: Blombergin vararikon jälkeen muodostettiin Osakeyhtiö Martinniemi Ltd, jonka ensimmäisiä toimia oli sahalaitoksen uudistaminen. Saneeraus- ja uudistustoimet olivat niin mittavat, että yleisen käsityksen mukaan saha perustettiin uudelleen.


title: Martinniemen saha

text: Oy Martinniemi Ltd ajautui kuitenkin talousvaikeuksiin ja yhtiön osakekanta siirtyi vähitellen uusille omistajille. Vuonna 1917 osakeyhtiö fuusioitiin Raahe Osakeyhtiöön, joka kuitenkin ajautui mittaviin talousvaikeuksiin 1920-luvun laskusuhdanteen vuoksi. 1920-luvun puolivälissä Martinniemen saha joutui omistusjärjestelyjen piiriin, ja yhdeksi sen omistajista nousi yrityksen luotottaja Kansallis-Osake-Pankki.


title: Martinniemen saha

text: Vuonna 1952 Martinniemen saha siirtyi Rauma-Raahe Osakeyhtiöstä ja Repola-Viipuri Osakeyhtiöstä muodostetun Rauma-Repola Osakeyhtiön omistukseen. 6. maaliskuuta 1987 hallitus päätti liittää tappiollisen Martinniemen sahan Vapoon, joka oli sahaajana ennen kuin saha lopullisesti lopetettiin marraskuussa 1988. Nykyisin vanhalla saha-alueella toimii Martinniemi Timber Oy.


title: Martinniemen saha

text: Metalliyhtye Poisonblack on kuvannut Bear The Cross videonsa sahalla.


title: Martinniemen saha

text: Vuonna 1938 avattiin liikenteelle myös sivurata Haukiputaan asemalta Martinniemeen. Sahalla ja puuhiomolla oli tehdasalueen sisäisessä käytössä myös oma veturi, Deutz 22909/1938 ja myöhemmin Saalasti Otso1 70/1970.


title: Antipatros Tarsoslainen

text: Antipatros Tarsoslainen (; s. n. 144 eaa.) oli antiikin kreikkalainen stoalaiseen koulukuntaan kuulunut filosofi ja koulukunnan johtaja toisen vuosisadan puolessa välissä eaa. Hän oli Diogenes Seleukialaisen oppilas ja Panaitioksen opettaja.


title: Antipatros Tarsoslainen

text: Plutarkhos puhuu Antipatroksesta yhdessä Zenonin, Kleantheen ja Khrysippoksen kanssa yhtenä merkittävimmistä stoalaisista filosofeista, ja Cicero mainitsee hänet terävänä. Antipatroksen henkilöhistoriasta ei tiedetä mitään, eivätkä hänen mielipiteistään säilyneet muutamat teksikatkelmat antaisi perusteita erityiselle maineelle, elleivät muut antiikin aikaiset kirjailijat todistaisi toisin. Antipatros vaikuttaa osallistuneen koulukuntansa ja Akatemian käymiin kiistoihin, vaikkakin hänen sanotaan tunteneen olevansa alakynnessä julkisissa väittelyissä aikalaiseensa Karneadeehen verrattuna, joten hän tyytyi kirjoittamaan. Kiivaiden kirjoitustensa ansiosta hän sai lempinimen "Kalamoboas" ("Kynähuutaja").


title: Antipatros Tarsoslainen

text: Antipatros opetti, että usko Jumalaan on "siunattua, katoamatonta ja hyvänsuopaa ihmisiä kohtaan", ja syytti niitä, jotka laittoivat jumalien nimiin "syntymisen ja häviämisen", minkä sanotaan olleen Khrysippoksen oppi. Tämän jumalia käsittelevän tutkielman lisäksi hän kirjoitti myös kaksi kirjaa ennustamisesta, mikä oli yleinen aihe stoalaisten keskuudessa. Niissä hän katsoi ennustustaidon olevan seurausta jumaluuden ennaltatietämisestä ja hyväntahtoisuudesta, selitti unien olevan yliluonnollisia vihjauksia tulevasta, ja kokosi Sokrateen nimiin laitettuja ennustuskertomuksia. Antipatroksen sanotaan uskoneen, että Kohtalo on jumala, vaikkakaan ei ole täysin selvää, mitä hän tarkoitti tällä.. Athenaioksen mukaan hän kirjoitti tutkielman "Peri deisidaimonias".


title: Antipatros Tarsoslainen

text: Antipatroksen moraalifilosofiaa käsittelevistä teoksista ei ole säilynyt muuta kuin joitakin hajanaisia huomautuksia, jotka ovat juuri ja juuri riittäviä osoittamaan, että aihe oli taantumassa. Käsitellyt kysymykset koskevat lähinnä yksityiskohtia, ja siten niillä oli enemmän tekemistä moraalisten ohjeiden soveltamisen kuin itse ohjeiden kanssa.


title: Raahe (täsmennyssivu)

text: Raahe voi tarkoittaa seuraavia:


title: Silent Hunter III

text: Silent Hunter III on Ubisoft Romanian kehittämä ja Ubisoftin julkaisema simulaatiopeli. Peli on julkaistu Microsoft Windowsille vuonna .


title: Silent Hunter III

text: "Silent Hunter II:n" tavoin peli asettaa pelaajan saksalaisen sukellusveneen komentoon toisen maailmansodan aikana. Pelissä on parannettu monia ominaisuuksia, joista sen edeltäjät olivat saaneet valituksia, kuten erityisesti puute dynaamisissa kampanjoissa.


title: Silent Hunter III

text: "Silent Hunter III" on ominaisuuksiltaan täysin dynaaminen kampanja eli pelaaja vaikuttaa teoillaan pelin kulkuun. Miten tehtävä etenee ja mitä tavoitteita hyökkäyksessä on, riippuu täysin pelaajasta. Sen sijaan, että peli määrittäisi tehtävien tavoitteet, "Silent Hunter III" yksinkertaisesti asettaa pelaajan tiettyyn partioverkkoon, ja simulaatio vastaa automaattisesti asianmukaisesta merivoimien liikenteestä, kuten hävittäjäsaattueista.


title: Silent Hunter III

text: Peli sisältää 3D-sukellusvenevalvomon, jolloin pelaajalla on vapautta liikkua sisätiloissa sukellusveneessä. Aikaisemmista sukellusvenesimulaatioista poiketen "Silent Hunter III":ssa pelaaja voi nähdä ja olla vuorovaikutuksessa miehistön jäseniin. Pelissä on myös tietoa yksittäisten miehistön jäsenistä, kuten sijoituksesta, kokemuksesta ja moraalista.


title: Silent Hunter III

text: Sen lisäksi, että dynaaminen kampanja on tarkempi esitys toisen maailmansodan sukellusvene sodankäynnistä, se parantaa myös merkittävästi pelin uudelleenpeluuarvoa, koska pelitapahtumat voivat olla täysin erilaisia seuraavalla pelikerralla.


title: Silent Hunter III

text: Peli sisältää seuraavat pelattavat sukellusveneet. Pelaajalle tulee sotaan vain rajallinen mahdollisuus valita sukellusveneet, jos he päättävät käynnistää sodan vuonna 1939. Kuitenkin eri sukellusvene käytettävissä joita pelaaja voi vaihdella suuresti.


title: Silent Hunter III

text: Rock, Paper, Shotgun -sivuston 25:n parhaan simulaatiopelin listalla "Silent Hunter 3" oli sijalla numero 3 toukokuussa 2017.


title: Lot

text: Lot tarkoittaa seuraavia:


title: Maserati 4CL ja 4CLT

text:
Maserati 4CL ja sen sisarmalli Maserati 4CLT ovat Maseratin suunnittelemia ja valmistamia yksipaikkaisia kilpa-autoja. Vastustajaksi Alfa Romeo:n 158 ja joillekin ERA:n malleille 4CL esiteltiin
Grand Prix kauden 1939 alussa Voiturette -luokkaan. 4CLT malli oli 4CL mallista paranneltu malli, joka esiteltiin vuonna 1948. 4CLT:stä tehtiin myös versiot 4CLT/48, 4CLT/49 ja 4CLT/50 versiot vuosien mukaan. Maseratin 4CL -malleilla saavutettiin kuusi voittoa ennen toista maailmansotaa ja 25 toisen maailmansodan jälkeen, muttei silti varsinaisessa Formula 1 -sarjassa. 4CLT -malleilla voitettiin 18 kilpailua toisen maailmansodan jälkeen, mutta Formula 1 -sarjassa ei tullut ollenkaan voittoja maailmanmestaruussarjan sisällä, mutta viisi sen ulkopuolella.


title: Maritza Sayalero

text: Maritza Sayalero-Fernández (s. 16. helmikuuta 1961, Caracas) on venezuelalainen, joka kruunattiin Miss Universeksi vuonna 1979 Perthissä, Australiassa pidetyssä kilpailussa. Hän oli maansa ensimmäinen Miss Universe. Kolme venezuelalaista on hänen jälkeensä voittanut Miss Universen.


title: Maritza Sayalero

text: Sayalero on naimisissa tennispelaaja Raúl Ramírezin kanssa. Pari asuu Meksikossa ja heillä on kolme lasta: Rebecca (s. 1982), Raúl (s. 1984) ja Daniel Francisco (s. 1989).


title: Antipatros Tyroslainen (vanhempi)

text: Antipatros Tyroslainen (; ensimmäinen vuosisata eaa.) oli antiikin kreikkalainen stoalaiseen koulukuntaa kuulunut filosofi. Hän oli Cato nuoremman aikalainen ja kotoisin Tyroksesta. Hänen sanotaan ystävystyneen Caton kanssa jälkimmäisen ollessa nuori. Hän vaikuttaa olleen sama Antipatros Tyroslainen, jonka Strabon mainitsee, mutta häntä ei tule sekoittaa nuorempaan Antripatros Tyroslaiseen, joka kuoli noin vuonna 45 eaa.


title: Hellraiser III: Hell on Earth

text: Hellraiser III: Hell On Earth on Anthony Hickoxin ohjaama kauhuelokuva vuodelta 1992. Se on Hellraiser -elokuvasarjan kolmas osa.


title: Hellraiser III: Hell on Earth

text: J.P. Monroe on yökerhon sadistinen omistaja, joka saa käsiinsä ruman ja irvokkaan veistoksen. Hän ei tiedä että sen sisään on kahlittu itse Pinhead. Sattumalta Monroelta putoaa veren pisara suoraan veistoksen päälle ja tämä vapauttaa Pinheadin sielun vankilastaan. Pinhead tekee Monroelle tarjouksen josta hän ei voi kieltäytä. Monroen täytyy hankkia ihmisurheja Pinheadille ja tämä antaa hänelle siitä hyvästä mahtavan vallan jota ei ole ennen maan päällä koettu. Outoja kuolemantapauksia alkaa tutkia nuori toimittaja, Joanne, joka johtaa hänet mukaan suoraan helvettiin.


title: Meglena Kuneva

text: Meglena Štiljanova Kuneva (, s. 22. kesäkuuta 1957) on bulgarialainen poliitikko. Hän oli Euroopan unionin Barroson komission kuluttajansuojasta vastaavaa komissaari. Hän oli vuodesta 2002 Euroopan asioiden ministeri Sakskoburggotskin ja Staniševin hallituksissa.


title: Meglena Kuneva

text: Kuneva opiskeli lakia Sofian yliopistolla ja väitteli tohtoriksi 1984. Hänet valittiin vuonna 2001 parlamenttiin Simeon II:n kansallisen liikkeen edustajana. Elokuussa 2001 hän jätti parlamentin, kun hänet nimitettiin Bulgarian pääneuvottelijaksi EU:hun liittymisneuvotteluihin. Hän edusti Bulgarian hallintoa Euroopan tulevaisuuskonventissa, jossa Sopimus Euroopan perustuslaista muotoiltiin.


title: Meglena Kuneva

text: Kunevasta tuli Bulgarian ensimmäinen komissaari Jose Manuel Durao Barroson komissioon 1. tammikuuta 2007.


title: Irene Sáez

text: Mona Irene Lailin Sáez Conde (s. 13. joulukuuta 1961) on venezuelalainen poliitikko ja Miss Universum 1981.


title: Irene Sáez

text: Sáez syntyi Caracasissa. Hän voitti 30. Miss Universum -kilpailun New Yorkissa, Yhdysvalloissa vuonna 1981, jolloin hän oli yhdeksäntoista vuoden ikäinen. Hänestä tuli Venezuelan toinen Miss Universum Maritza Sayaleron (1979) jälkeen.


title: Irene Sáez

text: Sáezilla on myöhemmin siirtynyt poliittiselle uralle. Hän toimi 1990-luvun alussa kaksi kautta Chacaon pormestarina. Hän osallistui Venezuelan presidentinvaaleihin vuonna 1998, mutta sai vain 2,8 % äänistä. Vuosina 1999–2000 hän toimi Nueva Espartan osavaltion kuvernöörinä. Sen jälkeen hän muutti Floridaan, Yhdysvaltoihin.


title: Kuroda Nagamasa

text: Nagamasan ollessa lapsi Oda Nobunaga tuomitsi hänen isänsä Kuroda Kanbein vakoilusta, ja nuori Nagasama otettiin panttivangiksi. Vankeudessa hän miltei menehtyi, ennen kuin hänet vapautettiin lunnaita vastaan Takenaka Hanbein avulla. Nagasama palveli Tokugawa Ieyasua Sekigaharan taistelussa, vaikka olikin kristitty ja kastettu Simeoniksi vuonna 1583. Suurin osa Japanin kristityistä samuraista taisteli tuolloin Tokugawaa vastaan. Taitavana stategina Nagamasa varmisti osaltaan itäisen armeijan voiton. Palkkioksi hänet nimitettiin daimioksi, ja hän sai läänityksekseen Chikuzenin provinssin, jossa asettui asumaan Fukuokan linnaan.


title: Syklotroni

text: Syklotroni on syklinen hiukkaskiihdytin, jossa hiukkaset liikkuvat ympyrärataa pitkin. Syklotronilla on mahdollista kiihdyttää varattuja hiukkasia käyttäen korkeataajuista vaihtovirtaa. Vaihtovirran syklotroniin muodostama magneettikenttä saa hiukkaset kiihtyvään liikkeeseen ympyräradalla. Hiukkasten energia kasvaa jokaisella kierroksella yhä korkeammaksi.


title: Syklotroni

text: Ernest Lawrence on syklotronin keksijä ja hän sai Nobelin fysiikanpalkinnon työstään vuonna 1939.


title: Antipatros Tyroslainen (nuorempi)

text: Antipatros Tyyrolainen (; k. n. 45 eaa.) oli antiikin kreikkalainen stoalaiseen koulukuntaan kuulunut filosofi. Hän oli kotoisin Tyroksesta. Häntä ei tule sekoittaa vanhempaan Antipatros Tyroslaiseen, vaikka Gerhard Johann Vossius tekee näin Kreikan historiassaan. Antipatros eli Panaitioksen jälkeen tai ainakin oli häntä nuorempi, ja Cicero sanoo hänestä puhuessaan, että hän "kuoli vastikään Ateenassa", minkä täytyy tarkoittaa pian vuoden 45 eaa. jälkeen.


title: Antipatros Tyroslainen (nuorempi)

text: Ciceron maininnasta voidaan päätellä, että Antipatros kirjoitti teoksen "Velvollisuuksista" ("De Officiis"), ja Diogenes Laertios viittaa hänen kirjoittamaansa teokseen "Maailmasta" ("Peri kosmou") ja lainaa sen kahdeksatta kirjaa.


title: Marjo Leinonen

text: Marjo Leinonen (s. 1966 Kajaani) on suomalainen laulaja. Hän eli lapsuutensa Kainuussa ja muutti 1983 Helsinkiin.


title: Marjo Leinonen

text: Leinonen tulkitsee pop-, blues- ja rock-tyyppisiä kappaleita. Hän on ollut Balls-yhtyeen solisti vuodesta 1989. Leinonen oli 1991 naispääosassa Mika Kaurismäen elokuvassa "Zombie ja Kummitusjuna", jossa miespääosaa esitti Silu Seppälä. Hän esiintyi myös "Laulava sydän" -ohjelmassa yhdessä Agents-yhtyeen kanssa, esittäen muun muassa Rauli Badding Somerjoen kappaleita. Leinonen on tehnyt yhteistyötä myös Eternal Erectionin, suomalaisen funk-bändin kanssa.


title: Marjo Leinonen

text: Marjo Leinonen esitti kappaleen "Kaikessa soi blues" vuonna 2006 julkaistulla Lasse Mårtenson -tribuuttilevyllä "Kaikki paitsi Mårtenson on turhaa". Samana vuonna Leinonen levytti yhdessä Viranomaiset-yhtyeen kanssa "Uusi päivä" -pitkäsoiton. Levy sai kiitosta muun muassa Rumban arvostelijalta Ola Saariselta. 2008 Leinonen oli Janis Joplinin roolissa musiikkinäytelmässä "Janis – eräs rocklegenda".


title: Marjo Leinonen

text: Leinonen vieraili myös Asan vuonna 2008 julkaistulla "Loppuasukas"-albumilla kappaleella ”Gaso grande finale”, J. Karjalaisen levyllä "Polkabilly Rebels" (2010) kappaleessa "Hopeinen veitsi", sekä Ismo Alangon kappaleessa "Kaikki raitistuu", joka löytyy vuonna 2004 julkaistulla levyllä "Minä ja pojat". 2001 Leinonen vieraili Maija Vilkkumaan pitkäsoitolla "Meikit, ketjut ja vyöt" kappaleessa "Ilosanoma".


title: Marjo Leinonen

text: Syksyllä 2011 Leinonen ryhtyi Huff'n'Puff-orkesterin solistiksi. "Marjo Leinonen Huff'n'Puff" -niminen levy ilmestyi syksyllä 2012. Huff'n'Puffin musiikki on groove-bluesia.


title: Marjo Leinonen

text: Vuonna 2014 Marjo Leinoselle myönnettiin Pirkanmaan bluesyhdistys – Blues Lovers ry:n vuosittain jakama blues & roots -musiikin erityispalkinto Jemma-palkinto™ laaja-alaisista muusikontaidoistaan sekä monesta muusta aiheeseen liittyvästä toiminnasta.


title: Antipatros Tyroslainen

text: Antipatros Tyroslainen oli kahden ensimmäisellä vuosisadalla eaa. eläneen stoalaisen filosofin nimi:


title: Virran viemää

text: Virran viemää () on brittiläisen Aardman Animationsin ja yhdysvaltalaisen Dreamworksin yhteistyössä tekemä animaatioelokuva, joka valmistui vuonna 2006. Sen keskeisiä ääninäyttelijöitä ovat Hugh Jackman, Kate Winslet, Ian McKellen ja Jean Reno.


title: Virran viemää

text: Elokuvan päähahmo on Lontoon Kensingtonissa asuva lemmikkihiiri Roddy St. James, joka elää ylellistä elämää upeassa kartanossa. Eräänä päivänä hänen luokseen lehahtaa yhtäkkiä viemärirotta, joka vetää Roddyn vessanpytystä alas viemäriin. Viemärissä Roddy kohtaa rottien ja hiirien asuttaman pienoiskaupungin, joka on kopio Lontoosta. Myöhemmin Roddy löytää kipakan rottatyttö Ritan. Roddy ja Rita joutuvat ilkeän sammakon VonKonnan luo. VonKonnalla on ilkeä suunnitelma, jolla hän aikoo hukuttaa koko Lontoon viemäriverkoston asukkaat.


title: Virran viemää

text: "Virran viemää" oli Aardmanin ja Dreamworksin viimeinen yhteisfilmi. Yhteistyö loppui tammikuussa 2007, sillä kaksikon kaksi tuoreinta elokuvaa, "Virran viemää" ja "" floppasivat. Maaliskuussa Aardman löysi yhteistyökumppanikseen Sony Picturesin, ja tuotantoyhtiöt solmivat kolmivuotisen yhteistyösopimuksen.


title: Maria Teresa de Filippis

text: Maria Teresa de Filippis (11. marraskuuta 1926 Napoli, Italia – 9. tammikuuta 2016) oli ensimmäinen Formula 1 -sarjaan osallistunut nainen. Hän osallistui viiteen Grand Prix -kilpailuun. Hän selviytyi vain kolmen Grand Prix'n aika-ajoista itse kilpailuun. Hän ei saavuttanut urallaan yhtään MM-pistettä.


title: Maria Teresa de Filippis

text: De Filippiksen ura kilpa-ajajana alkoi 22-vuotiaana, kun hänen veljensä löivät vetoa siitä, ettei heidän siskonsa kykenisi ajamaan riittävän nopeasti. Vuonna 1954 de Filippis sijoittui Italian urheiluautomestaruussarjassa toiseksi ja hänet kiinnitettiin myöhemmin sen ansiosta Maseratin kilpakuljettajaksi. Debyyttikilpailussaan Belgian GP:ssä hän sijoittui kymmenenneksi, mikä sai Juan Manuel Fangion huolestumaan tämän vauhdista. Vaikka de Filippis ei juurikaan kohdannut ennakkoluuloja kuljettajien keskuudessa, Ranskan GP:ssä erään kilpailunjärjestäjän mielestä "ainoa kypärä, jota naisen tulisi käyttää, on kampaajalla", minkä johdosta hän ei osallistunut kilpailuun. Kaudeksi 1959 de Filippis siirtyi ajamaan Jean Behran tallikaverina Porschelle, mutta Behran kuoltua AVUS:in radalla hän lopetti kilpa-ajajan uransa ja perusti perheen. Vuonna 1979 de Filippis liittyi entisten Formula 1 -kuljettajien klubiin, jonka varapuheenjohtajaksi hänet nimitettiin 1997. Hän toimi myös Maserati-klubin puheenjohtajana.


title: Hellraiser: Maanpäällinen helvetti

text: Hellraiser: Maanpäällinen helvetti on vuonna 2002 tehty kauhuelokuva. Elokuvan on ohjannut Rick Bota.


title: Hellraiser: Maanpäällinen helvetti

text: Pinhead on taas palannut kenobiittiensä kanssa maan päälle, jotta he voisivat päästää valloilleen maan päällisen helvetin, aikoen kiduttaa ja tappaa kaikki jotka uskaltavat estää heitä. Kirsty Cotton on ainoa henkilö, joka on pystynyt voittamaan Pinheadin ja hänen kenobiittinsä. Nyt hän aikoo lopettaa lopullisesti Pinheadin aikeet.


title: Lentoasemahuoltaja

text: Lentoasemahuoltaja on yksi logistiikan perustutkinnoista, jonka laajuus on 120 opintoviikkoa. Muita logistiikan perustutkintoja ovat varastonhoitaja ja autonkuljettaja.


title: Lentoasemahuoltaja

text: Lentoasemahuoltajan yksi merkittävistä tehtävistä on huolehtia lentoturvallisuudesta pitämällä kiitotiet, rullaustiet ja asematasoalueet liikennöitävässä kunnossa tiukkojen yleiseurooppalaisten normien mukaan. Tähän liittyy luonnollisesti sään ja säämuutoksien seuraaminen ja tulkitseminen mittaamalla muun muassa kiitotien kitka-arvoja säännöllisin väliajoin. Lentoasemahuoltajan tutkinnon suorittaneella on myös pätevyys tehdä lentokoneille jään ja huurteenpoiston. He voivat myös suorittaa lentokoneiden polttoainetäydennykset ja parkkeeraamisen erityisten lentokoneiden siirtelyyn tarkoitettujen työkoneiden avulla ja pitää näiden työkoneiden toimintakuntoa joustavasti ja täsmällisesti yllä. Lentoasemahuoltajien tehtäviin kuuluu myös matkustajien ja matkatavaroiden turvatarkastukset, sekä lentokoneiden lastaukset ja purkamiset mukaan lukien vaaralliset aineet.


title: Lentoasemahuoltaja

text: Lentoasemilla on oma palo- ja pelastusorganisaatio, joka vastaa siviilipaloasemaa, mutta on erikoistunut toimimaan lento-onnettomuuksien varalle. Tässä pelastusorganisaatiossa on mukana lähes jokainen lentoasemahuoltaja. Tämä asettaa omat erityisvaatimuksensa ammatissa toimimiselle, jonka vuoksi kaikki alalle aikoivat opiskelijat haastatellaan. Tämän lisäksi heille tehdään lihaskuntotesti, joista valitaan parhaat. Valituille opiskelijoille tehdään suppea turvaselvitys, josta ei saa löytyä merkintöjä. Mikäli niitä löytyy, se on este ammatissa toimimiselle ja johtaa automaattisesti opiskelupaikan menettämiseen. Jos merkinnän saa opiskeluaikana, tai jos jo toimii ammatissa ja tänä aikana saa merkinnän niin se on riittävä peruste opiskelu- tai työpaikan välittömään irtisanomiseen. Lisäksi lentoasemahuoltajalta edellytetään tiimityöskentelytaitoa, kykyä hahmottaa asioita kokonaisuuksina, nopeaa ratkaisukykyä, aikataulussa pysymistä, hyvää terveyttä sekä peruskuntoa. Lentoasemahuoltajalla on oltava stereonäkö (syvyysnäkö) kunnossa ja hänen on oltava ehdottoman rehellinen. Lentoasemahuoltajat työllistyvät ilmailulaitoksen tai ilmailualan yritysten palvelukseen. Tämä tutkinto antaa yleisen jatko-opintokelpoisuuden ammattikorkeakouluihin ja yliopistoihin sen mukaan mitä asianomainen yliopisto päättää.


title: Daniel Keyes

text: Daniel F. Keyes (9. elokuuta 1927 New York – 15. kesäkuuta 2014) oli yhdysvaltalainen tieteiskirjailija, joka tunnetaan parhaiten teoksestaan "Kukkia Algernonille".


title: Daniel Keyes

text: "Kukkia Algernonille" julkaistiin novellina vuonna 1959. Se voitti Hugo-palkinnon vuonna 1960, ja kirjailija teki novellistaan myöhemmin romaanin, joka sai Nebula-palkinnon 1966.


title: Daniel Keyes

text: Romaanin pohjalta on tehty televisioelokuva ja myöhemmin elokuva "Charly", jonka on ohjannut Ralph Nelson.


title: Daniel Keyes

text: Keyes oli vuodesta 2000 emeritusprofessori Ohion yliopistossa.


title: Günther Simon

text: Günther Simon (11. toukokuuta 1925 Berliini – 25. kesäkuuta 1972) oli itäsaksalainen näyttelijä. Parhaiten hänet tunnetaan monista DEFA-filmeistään.


title: Günther Simon

text: Simon kävi jo koulupoikana yksityistä teatterikoulua. Toisen maailmansodan aikana hän jäi liittoutuneiden vangiksi ja joutui leirille Coloradoon Yhdysvaltoihin. Siellä hän sai ensimmäiset näyttämökokemuksensa. Sodan jälkeen hän jatkoi teatteriopintojaan. Ensikokemukset ammattinäyttelijänä hän sai Köthenin kaupunginteatterissa. 1948–1950 hän näytteli Stadttheater Schwerinissä, jossa hän tapasi tulevan vaimonsa Margarithan, joka oli tanssija. Kauden 1950–1951 hän näytteli Dresdenissä ja lyhyen aikaa Leipzigissa. Vuodesta 1951 alkaen hän sai myös elokuvarooleja. 1960-luvun puolivälistä hän esiintyi myös televisiossa.


title: Günther Simon

text: Perheeseen syntyi kolme poikaa ja yksi tytär.


title: Jalo

text: Jalo on suomalainen miehen nimi. Nimi on annettu vuoden 2012 loppuun mennessä 2810 suomalaiselle miehelle ja alle viidelle naiselle Nimi kuvastaa tavoiteltavia luonteenpiirteitä.


title: Jalo

text: Jalo on myös sukunimi. Huhtikuussa 2013 Suomessa oli 649 elossa olevaa henkilöä, joiden sukunimi on Jalo.


title: Ampujakala

text: Ampujakala ("Toxotes jaculatrix") on Indonesian ja Pohjois-Australian jokisuiden murtovesissä elävä n. 30 cm pitkä kala, jota pidetään joskus myös akvaariokalana.